12. ฐานะการเงินและผลการดำเนินงาน

12.1 งบการเงิน

12.1.1 สรุปรายงานการตรวจสอบของผู้สอบบัญชีรับอนุญาต

(1) รายงานการสอบทานโดยผู้สอบบัญชีรับอนุญาต ต่องบการเงินสำหรับปี 2550 และปี 2549

ผู้สอบบัญชี ได้แก่ นางวิไลรัตน์ โรจน์นครินทร์ ผู้สอบบัญชีรับอนุญาตเลขที่ 3104
จากสำนักงานสอบบัญชี ดี ไอ เอ ได้แสดงความเห็นว่า งบการเงินแสดงฐานะการเงิน ณ วันที่ 31
ธันวาคม 2550 และ 2549 และผลการดำเนินงาน ของบริษัทและบริษัทย่อยว่า
ถูกต้องตามที่ควรในสาระที่สำคัญตามหลักการบัญชีที่รับรองทั่วไป

(2) รายงานการสอบทานโดยผู้สอบบัญชีรับอนุญาต ต่องบการเงินสำหรับปี 2549 และปี 2548

ผู้สอบบัญชี ได้แก่ นางวิไลรัตน์ โรจน์นครินทร์ ผู้สอบบัญชีรับอนุญาตเลขที่ 3104
จากสำนักงานสอบบัญชี ดี ไอ เอ ได้แสดงความเห็นว่า งบการเงินแสดงฐานะการเงิน ณ วันที่ 31
ธันวาคม 2549 และ 2548 และผลการดำเนินงาน ของบริษัทและบริษัทย่อยว่า
ถูกต้องตามที่ควรในสาระที่สำคัญตามหลักการบัญชีที่รับรองทั่วไป

12.1.2 สรุปฐานะการเงินและผลการดำเนินงานของบริษัท

ตารางสรุปรายการงบดุล งบกำไรขาดทุน งบกระแสเงินสด และอัตราส่วนทางการเงินที่สำคัญ
เป็นดังต่อไปนี้

ตารางสรุปงบดุลของบริษัท

[]

ตารางสรุปงบกำไรขาดทุนของบริษัท

[]

ตารางสรุปงบกระแสเงินสดของบริษัท

[]

ตารางสรุปอัตราส่วนทางการเงินที่สำคัญของบริษัท

[]

หมายเหตุ : * ใช้อัตราเงินปันผลจ่ายต่อหุ้น โดยผ่านมติที่ประชุมคณะกรรมการบริษัท ครั้งที่
1/2551 เมื่อวันที่ 20 กุมภาพันธ์ 2551 มีมติให้จ่ายเงินปันผลสำหรับผลการดำเนินงานประจำปี
2550 ในอัตราหุ้นละ 0.03 บาท รวมเป็นจำนวนเงิน 30.15 ล้านบาท
และให้นำเสนอที่ประชุมผู้ถือหุ้นสามัญประจำปี 2551 เพื่อขออนุมัติต่อไป

12.2 คำอธิบายและการวิเคราะห์ฐานะการเงินและผลการดำเนินงาน

12.2.1 การวิเคราะห์ผลการดำเนินงาน

ภาพรวมของผลการดำเนินงานที่ผ่านมา

สำหรับในช่วงปี 2550 ที่ผ่านมาท่ามกลางภาวะทางการเมืองที่มีการเปลี่ยนแปลงอย่างรุนแรง
การชลอตัวของเศรษฐกิจ ปัญหาราคาน้ำมันและอัตราดอกเบี้ยที่ปรับตัวสูงขึ้น
ทำให้ผู้บริโภคระมัดระวังและชลอการใช้จ่ายด้วย จากปัจจัยต่าง ๆ
ข้างต้นล้วนส่งผลต่อภาวะตลาดอสังหาริมทรัพย์โดยรวมชะลอตัวลงเช่นกัน
ทำให้การแข่งขันภายในอุตสาหกรรมพัฒนาอสังหาริมทรัพย์ของภาคที่อยู่อาศัยรุนแรงขึ้น
จะเห็นได้จากผู้ประกอบการหลาย ๆ ราย มีการตั้งราคาขายผลิตภัณฑ์ในปี 2550
ในระดับที่ต่ำกว่าในปี 2549 เนื่องจากผู้บริโภคมีกำลังซื้อที่ลดลง
และเพื่อเร่งให้ผู้บริโภคตัดสินใจซื้อผลิตภัณฑ์ในภาวะที่เศรษฐกิจมีการชะลอตัว

จากปัจจัยผลกระทบต่าง ๆ ประกอบกับการเพิ่มสูงขึ้นของราคาวัสดุก่อสร้างในปี 2550
บริษัทในฐานะผู้ประกอบการรายหนึ่งในอุตสาหกรรมพัฒนาอสังหาริมทรัพย์
ก็ได้รับผลกระทบจากเหตุการณ์ดังกล่าวเช่นเดียวกัน

รายได้หลักของบริษัทมากกว่าร้อยละ 95 มาจากรายได้จากการขายอสังหาริมทรัพย์ ในปี 2548 –
ปี 2549 บริษัทมีรายได้จากการขายอสังหาริมทรัพย์เท่ากับ 2,241.01 ล้านบาท และ 2,862.65
ล้านบาท ตามลำดับ โดยในปี 2549 เพิ่มขึ้นจากปี 2548 ร้อยละ 27.74
โดยมีอัตรากำไรขั้นต้นร้อยละ 30.92 และร้อยละ 32.70 ตามลำดับ จากผลกระทบในปี 2550
ประกอบกับการเข้มงวดในการตรวจสอบควบคุมคุณภาพสินค้า
ส่งผลให้บริษัทมีรายได้จากการขายอสังหาริมทรัพย์เท่ากับ 2,523.84 ล้านบาท ลดลงจากปี 2549
ร้อยละ 11.84 และมีอัตรากำไรขั้นต้นร้อยละ 23.32 ทั้งนี้ในปี 2550
บริษัทไม่มีรายได้จากการขายอาคารชุดพักอาศัย
เนื่องจากบริษัทเริ่มเปิดขายโครงการอาคารชุดพักอาศัยใหม่และอยู่ในระหว่างการดำเนินงานก่อสร้าง
ทั้งนี้มีจำนวน 4 โครงการ ได้แก่ เดอะคอมพลีท นราธิวาส, เดอะคอมพลีท ราชปรารภ,
เดอะพัลซ์ พหลโยธิน 37 และ สมาร์ท
คอนโด พระราม 2 สำหรับด้านอัตราส่วนกำไรสุทธิในปี 2550 ของบริษัทมีอัตราส่วนร้อยละ 2.99
จากอัตราส่วนร้อยละ 15.13 ในปี 2549 การปรับตัวลดลงของอัตราส่วนกำไรสุทธิเนื่องจาก
บริษัทเริ่มเปิดขายโครงการใหม่ใน ปี 2550 เป็นจำนวนมากคิดเป็นมูลค่าประมาณ 12,350
ล้านบาท ซึ่งเพิ่มขึ้นร้อยละ 80.00 จากปี 2549
ส่งผลให้บริษัทมีค่าใช้จ่ายในการขายและบริหารเพิ่มขึ้น
ซึ่งค่าใช้จ่ายดังกล่าวบริษัทไม่สามารถนำไปรับรู้พร้อมกับรายได้ที่จะรับรู้ในอนาคตได้ตามนโยบายการบัญชี
ทำให้อัตราส่วนกำไรสุทธิของบริษัทลดลงมากเมื่อเปรียบเทียบกับปี 2549

ในปี 2550 บริษัทและบริษัทย่อยเปิดขายโครงการใหม่ทั้งสิ้น 11 โครงการ
ทำให้มีโครงการที่เปิดขายอยู่ทั้งสิ้น ณ วันที่ 31 ธันวาคม 2550 จำนวน 23 โครงการ
โดยมีมูลค่าโครงการที่รวมเฉพาะผลิตภัณฑ์ที่บริษัทมีไว้จำหน่ายในปี 2550 จำนวน 12,350.02
ล้านบาท และมีมูลค่าซื้อขายที่ได้ทำสัญญาแล้วในปี 2550 ทั้งสิ้น 6,671.97 ล้านบาท คิดเป็นร้อยละ
54.02 ของมูลค่าโครงการที่รวมเฉพาะผลิตภัณฑ์ที่บริษัทมีไว้จำหน่าย

ก. รายได้

รายได้หลักของบริษัทบริษัทและบริษัทย่อยมาจากรายได้จากการขายอสังหาริมทรัพย์
ประเภทหมู่บ้านจัดสรร และประเภทอาคารชุดพักอาศัย ประมาณร้อยละ 96.00 – 97.00
ของรายได้รวม ในปี 2548,
ปี 2549 และ ปี 2550 บริษัทและบริษัทย่อยมีรายได้จากการขายอสังหาริมทรัพย์เท่ากับ 2,241.01
ล้านบาท, 2,862.65 ล้านบาท และ 2,523.84 ล้านบาท ตามลำดับ เพิ่มขึ้นร้อยละ 27.74
และลดลงร้อยละ 11.84 ตามลำดับ โดยรายได้จากการขายอสังหาริมทรัพย์ในปี 2549
เพิ่มขึ้นเนื่องจาก อุตสาหกรรมพัฒนาอสังหาริมทรัพย์ของภาคที่อยู่อาศัย
มีการเติบโตมาอย่างต่อเนื่องแม้ในช่วงดังกล่าวจะมีปัจจัยต่าง ๆ
เข้ามากระทบต่ออุตสาหกรรมพัฒนาอสังหาริมทรัพย์ก็ตาม
ซึ่งก็น่าจะเป็นการส่งผลมาจากความต้องการที่อยู่อาศัยของผู้บริโภค
ที่ยังมีอยู่ในปริมาณที่ค่อนข้างสูงและต่อเนื่อง
ประกอบกับบริษัทและบริษัทย่อยมีการเปิดขายโครงการเพิ่มขึ้นและมีมูลค่าเพิ่มขึ้นอย่างต่อเนื่องทุกปี
อีกทั้งบริษัทมีการพัฒนาการออกแบบผลิตภัณฑ์และควบคุมคุณภาพของผลิตภัณฑ์อย่างต่อเนื่อง
เพื่อให้สามารถตอบสนองความต้องการของผู้บริโภค
โดยเน้นรูปแบบที่ตอบสนองประโยชน์การใช้สอยของที่อยู่อาศัย ความทันสมัย คุณภาพ และมาตรฐาน
จนได้รับการยอมรับและความเชื่อมั่นจากลูกค้า สำหรับการลดลงในปี 2550
นั้นเนื่องจากภาวะทางการเมืองที่มีการเปลี่ยนแปลงอย่างรุนแรง การชะลอตัวของเศรษฐกิจ
ปัญหาราคาน้ำมันและอัตราดอกเบี้ยที่ปรับตัวสูงขึ้น ทำให้ผู้บริโภคระมัดระวังและชะลอการใช้จ่ายด้วย
ซึ่งส่งผลต่อภาวะตลาดอสังหาริมทรัพย์โดยรวมชะลอตัวลง
ประกอบกับการเข้มงวดในการตรวจสอบควบคุมคุณภาพสินค้าของบริษัท

บริษัทและบริษัทย่อย มีนโยบายการรับรู้รายได้จากการขายอสังหาริมทรัพย์เมื่อส่งมอบสินค้าแล้ว
(เมื่อโอนกรรมสิทธิ์ให้กับลูกค้า)
การดำเนินการก่อสร้างในแต่ละโครงการจะใช้ระยะเวลาที่แตกต่างกันออกไป
ซึ่งขึ้นอยู่กับประเภทของโครงการ ขนาด รูปแบบ เป็นต้น
สำหรับการก่อสร้างบ้านแต่ละหลังจะใช้เวลาประมาณ 6-7 เดือน
การก่อสร้างทาวน์เฮ้าส์และโฮมออฟฟิศแต่ละแถวจะใช้เวลาประมาณ 7-8 เดือน
การก่อสร้างอาคารชุดพักอาศัยจะใช้เวลาประมาณ 11-24 เดือน
ดังนั้นรายได้รายไตรมาสอาจมีความผันผวนในระดับหนึ่ง
ขึ้นอยู่กับประเภทของโครงการที่บริษัทจะทำการพัฒนา

โดยในช่วงปี 2548 ถึง 2550 รายได้จากการขายอสังหาริมทรัพย์ส่วนใหญ่มาจากการขายบ้านเดี่ยว
โดยเฉพาะบ้านเดี่ยวตลาดกลางที่มีรายได้มากที่สุดในช่วงปีดังกล่าว
โดยโครงสร้างรายได้ของการขายอสังหาริมทรัพย์แต่ละประเภท มีดังนี้

+-----------------+-------------+------+----+------+----+------+----+
| รายได้           | ผู้ดำเนินการ   | 2548 |    | 2549 |    | 2550 |    |
+-----------------+-------------+------+----+------+----+------+----+
|                 |             | ล้า   | ร  | ล้า   | ร  | ล้า   | ร  |
|                 |             | นบาท | ้อย | นบาท | ้อย | นบาท | ้อย |
|                 |             |      | ละ |      | ละ |      | ละ |
+-----------------+-------------+------+----+------+----+------+----+
| บ้านเดี่ยวตลาดบน   | ปริญสิริ       | 42   | 1  | 12   | 4. | 12   | 4. |
|                 |             | 8.38 | 8. | 7.36 | 30 | 1.22 | 64 |
|                 |             |      | 42 |      |    |      |    |
+-----------------+-------------+------+----+------+----+------+----+
| บ้านเดี่ยว         | ปริญสิร       | 1,31 | 5  | 1,52 | 5  | 1,32 | 5  |
| ตลาดกลาง/บ้านแฝด | ิ/ปริญเวนเจอร์ | 2.46 | 6. | 6.09 | 1. | 1.88 | 0. |
|                 |             |      | 44 |      | 55 |      | 62 |
+-----------------+-------------+------+----+------+----+------+----+
| ทา              | ปริญสิร       | 41   | 1  | 89   | 3  | 1,08 | 4  |
| วน์เฮ้าส์/โฮมออฟฟิศ | ิ/ปริญเวนเจอร์ | 9.80 | 8. | 0.65 | 0. | 0.74 | 1. |
|                 |             |      | 05 |      | 08 |      | 39 |
+-----------------+-------------+------+----+------+----+------+----+
| อาคารชุดพักอาศัย   | ปริญสิริ       | -    | -  | 31   | 1  | -    | -  |
|                 |             |      |    | 8.56 | 0. |      |    |
|                 |             |      |    |      | 76 |      |    |
+-----------------+-------------+------+----+------+----+------+----+
| ที่ดินเปล่า         | ปริญสิริ/ซีเอ็น  | 8    | 3. | -    | -  | -    | -  |
|                 | เอสพีอาร์     | 0.38 | 46 |      |    |      |    |
+-----------------+-------------+------+----+------+----+------+----+
| รว              | ปริญสิร       | 2,24 | 9  | 2,86 | 9  | 2,52 | 9  |
| มรายได้จากการขาย | ิ/ปริญเวนเจอร์ | 1.02 | 6. | 2.66 | 6. | 3.84 | 6. |
|                 |             |      | 37 |      | 69 |      | 65 |
| อสังหาริมทรัพย์     |             |      |    |      |    |      |    |
+-----------------+-------------+------+----+------+----+------+----+
| ราย             | โกรโยธากรุ๊ป  | 7    | 3. | 8    | 2. | 6    | 2. |
| ได้จากการขายสินค้า |             | 1.39 | 07 | 6.07 | 91 | 1.62 | 36 |
+-----------------+-------------+------+----+------+----+------+----+
| รายได้อื่น         | บ           | 1    | 0. | 1    | 0. | 2    | 0. |
|                 | ริษัท/บริษัทย่อย | 2.94 | 56 | 1.79 | 40 | 5.78 | 99 |
+-----------------+-------------+------+----+------+----+------+----+
| รวมรายได้ทั้งสิ้น    |             | 2,32 | 10 | 2,96 | 10 | 2,61 | 10 |
|                 |             | 5.35 | 0. | 0.52 | 0. | 1.24 | 0. |
|                 |             |      | 00 |      | 00 |      | 00 |
+-----------------+-------------+------+----+------+----+------+----+

บริษัทมีรายได้จากการขายอสังหาริมทรัพย์ ประเภทบ้านเดี่ยวตลาดบนในปี 2548, ปี 2549 และปี
2550 เท่ากับ 428.38 ล้านบาท, 127.36 ล้านบาท และ 121.22 ล้านบาท ลดลงร้อยละ
70.27 และร้อยละ 4.82 ตามลำดับ
เนื่องจากในช่วงระยะเวลาดังกล่าวบริษัทได้พัฒนาโครงการบ้านเดี่ยวตลาดบนเพียงโครงการเดียวคือ
โครงการสิริทาวารา ออเรนทอล เป็นโครงการบ้านเดี่ยว 2 ชั้น ตั้งอยู่ที่ถนนประดิษฐ์มนูธรรม
(เลียบทางด่วนเอกมัย-รามอินทรา) เป็นโครงการขนาด 30-2-44 ไร่ จำนวน 59 ยูนิต
มูลค่าโครงการประมาณ 1,144.83 ล้านบาท ณ วันที่ 31 ธันวาคม 2550 บริษัทมียอดโอนแล้ว 38
ยูนิต มูลค่า 671.16 ล้านบาท โดยโครงการดังกล่าวขายอยู่ที่ระดับราคา 13.00 – 40.00
ล้านบาทต่อหลัง

บริษัทและบริษัทย่อยมีรายได้จากการขายอสังหาริมทรัพย์ ประเภทบ้านเดี่ยวตลาดกลาง/บ้านแฝด
ในปี 2548, ปี 2549 และปี 2550 เท่ากับ 1,312.46 ล้านบาท, 1,526.09 ล้านบาท และ
1,321.88 ล้านบาท เพิ่มขึ้นร้อยละ 16.28 และลดลงร้อยละ 13.38 ตามลำดับ
การเพิ่มขึ้นของรายได้จากการขายบ้านเดี่ยวตลาดกลาง/บ้านแฝดในปี 2549
เป็นไปตามการขยายตัวของอุตสาหกรรมพัฒนาอสังหาริมทรัพย์โดยเฉพาะภาคที่อยู่อาศัย
ส่งผลให้ผลิตภัณฑ์ประเภทบ้านเดี่ยวตลาดกลาง/บ้านแฝดในปี 2549 เติบโตขึ้นด้วย สำหรับในปี
2550 รายได้จากการขายบ้านเดี่ยวตลาดกลาง/บ้านแฝดลดลง
เนื่องจากผู้บริโภคระมัดระวังและชะลอการใช้จ่าย
จากภาวะทางการเมืองที่มีการเปลี่ยนแปลงอย่างรุนแรง การชะลอตัวของเศรษฐกิจ
ปัญหาราคาน้ำมันและอัตราดอกเบี้ยที่ปรับตัวสูงขึ้น
ทำให้ผู้บริโภคส่วนใหญ่ปรับเปลี่ยนไปซื้อผลิตภัณฑ์ที่มีราคาต่ำลง
โดยเฉพาะผลิตภัณฑ์ประเภททาวน์เฮ้าส์/โฮมออฟฟิศ
ซึ่งมีราคาที่ต่ำกว่าผลิตภัณฑ์ประเภทบ้านเดี่ยวตลาดกลาง/บ้านแฝด

ด้านรายได้จากการขายอสังหาริมทรัพย์ ประเภททาวน์เฮ้าส์/โฮมออฟฟิศ ในปี 2548, ปี 2549
และปี 2550 เท่ากับ 419.80 ล้านบาท, 890.65 ล้านบาท และ 1,080.74 ล้านบาท
เพิ่มขึ้นร้อยละ 112.16 และร้อยละ 21.34 ตามลำดับ
การเพิ่มขึ้นของรายได้จากการขายทาวน์เฮ้าส์/โฮมออฟฟิศ
เนื่องจากเป็นผลิตภัณฑ์ที่อยู่ในระดับราคาที่ผู้บริโภคส่วนใหญ่มีความสนใจเป็นอย่างมาก
และเพิ่มมากขึ้นอย่างต่อเนื่อง

บริษัทเริ่มมีรายได้จากการขายอสังหาริมทรัพย์ ประเภทอาคารชุดพักอาศัยในปี 2549 เป็นครั้งแรก
เนื่องจากผู้บริโภคเริ่มมีความต้องการที่อยู่อาศัยประเภทอาคารชุดพักอาศัยเพิ่มขึ้นอย่างต่อเนื่อง
บริษัทจึงได้พัฒนาโครงการประเภทอาคารชุดพักอาศัยขึ้นเพื่อรองรับความต้องการที่เพิ่มสูงขึ้นดังกล่าว
โดยในปี 2549ผลิตภัณฑ์ประเภทอาคารชุดพักอาศัย ที่บริษัทเปิดขายมี 1
โครงการและเป็นโครงการแรกภายใต้ชื่อโครงการเดอะพัลซ์ คอนโดมิเนียม ลาดพร้าว 44
เป็นโครงการอาคารชุดพักอาศัยสูง 9 ชั้น ตั้งอยู่ที่ซอยลาดพร้าวซอย 44 บนเนื้อที่ 1-2-0 ไร่
จำนวน 202 ยูนิต มูลค่าโครงการประมาณ 324.64 ล้านบาท
ทั้งนี้โครงการดังกล่าวเป็นโครงการที่สร้างเสร็จก่อนขาย ทำให้ในปี 2549
ที่บริษัทเริ่มเปิดขายโครงการดังกล่าวสามารถโอนกรรมสิทธิ์และรับรู้รายได้ในปีเดียวกัน สำหรับในปี
2550 บริษัทไม่มีรายได้จากการขายอสังหาริมทรัพย์ ประเภทอาคารชุดพักอาศัยเลย
เนื่องจากโครงการเดอะพัลซ์ คอนโดมิเนียม ลาดพร้าว 44 มีการโอนกรรมสิทธิ์และรับรู้รายได้ในปี
2549 เกือบทั้งหมดแล้ว
ประกอบกับบริษัทเริ่มเปิดขายโครงการอาคารชุดพักอาศัยใหม่และอยู่ในระหว่างการดำเนินงานก่อสร้าง
ทั้งนี้มีจำนวน 4 โครงการ ได้แก่ เดอะคอมพลีท นราธิวาส, เดอะคอมพลีท ราชปรารภ,
เดอะพัลซ์ พหลโยธิน 37 และ สมาร์ทคอนโด พระราม 2

บริษัทมีรายได้จากการขายสินค้าประเภทวัสดุก่อสร้าง โดยผ่านบริษัท โกร โยธา กรุ๊ป จำกัด
ซึ่งเป็นบริษัทย่อยของบริษัท โดยเป็นการขายให้กับบริษัทและผู้รับเหมาของบริษัทเป็นส่วนใหญ่
ซึ่งคิดเป็นสัดส่วนประมาณร้อยละ 3.00 ของรายได้รวม โดยในปี 2548, ปี 2549 และปี 2550
บริษัทและบริษัทย่อยมีรายได้จากการขายสินค้าเท่ากับ 71.39 ล้านบาท 86.07 ล้านบาท และ
61.62 ล้านบาท ตามลำดับ เพิ่มขึ้นร้อยละ 20.56 และลดลงร้อยละ 28.41 ตามลำดับ
การเพิ่มขึ้นในปี 2549 เนื่องจากบริษัททำการพัฒนาโครงการใหม่ ๆ
เพิ่มขึ้นและมีมูลค่าเพิ่มขึ้นอย่างต่อเนื่องมาโดยตลอด
ทำให้บริษัทย่อยสามารถขายวัสดุก่อสร้างให้กับผู้รับเหมาของบริษัทได้เพิ่มขึ้น สำหรับการลดลงในปี
2550 เนื่องจากผลของการจัดทำงบการเงินรวม โดยในปี 2550 ส่วนใหญ่ บริษัท โกร โยธา กรุ๊ป
จำกัด มีการขายวัสดุก่อสร้างให้กับบริษัทและบริษัทย่อย

นอกจากรายได้จากการขายอสังหาริมทรัพย์ และรายได้จากการขายสินค้าแล้ว
บริษัทและบริษัทย่อยมีรายได้จากค่าจองบ้านที่ลูกค้าไม่มาทำสัญญาเมื่อถึงกำหนดเวลา,
ค่างวดผ่อนชำระที่ลูกค้าชำระมาระยะหนึ่งแล้วหยุดชำระโดยไม่มาติดต่อบริษัท
และค่าปรับงานล่าช้าจากผู้รับเหมาของบริษัท
ทั้งนี้รายได้ดังกล่าวไม่ใช่รายได้หลักของบริษัทและบริษัทย่อย

ข. ต้นทุนขาย

ต้นทุนขายอสังหาริมทรัพย์ประกอบด้วย ที่ดิน ค่าพัฒนาที่ดิน ค่าก่อสร้าง
ค่าใช้จ่ายที่เกี่ยวข้องกับโครงการ และดอกเบี้ยจ่าย โดยในปี 2548, ปี 2549 และปี 2550
บริษัทและบริษัทย่อยมีต้นทุนขายอสังหาริมทรัพย์เท่ากับ 1,548.09 ล้านบาท, 1,926.62 ล้านบาท
และ 1,935.38 ล้านบาท คิดเป็นร้อยละ 69.08, ร้อยละ 67.30 และร้อยละ 76.68
ของรายได้จากการขายอสังหาริมทรัพย์ ตามลำดับ ในปี 2549
อัตราส่วนต้นทุนขายอสังหาริมทรัพย์ต่อรายได้จากการขายอสังหาริมทรัพย์ปรับลดลงจากปี 2548
เนื่องจาก

(1) ที่ดินที่ซื้อเพื่อนำมาพัฒนาโครงการมีศักยภาพและมีราคาที่เหมาะสม

เนื่องจากที่ดินนับเป็นปัจจัยสำคัญอย่างยิ่งในการนำมาพัฒนาและก่อสร้างโครงการ
โดยค่าที่ดินคิดเป็นประมาณร้อยละ 40 – 50 ของต้นทุนรวมผลิตภัณฑ์
จากการที่บริษัทมีนโยบายในการจัดซื้อที่ดิน โดยมุ่งเน้นที่ดินที่มีศักยภาพและสามารถนำมาพัฒนาได้ทันที
โดยมีปัจจัยในการพิจารณาเลือกซื้อที่ดิน เช่น ศักยภาพในทำเลที่ตั้งของที่ดิน ราคาที่ดิน ผังเมือง
ข้อจำกัดทางกฎหมาย ทิศทางการเติบโตของแหล่งที่อยู่อาศัย
เส้นทางการพัฒนาและการขยายตัวของเขตเมือง คู่แข่ง เป็นต้น
ทั้งนี้ก่อนการซื้อที่ดินทุกครั้งบริษัทจะทำการศึกษาถึงความเป็นไปได้ของโครงการ (Feasibility
Study)
เพื่อเป็นข้อมูลประกอบในการพิจารณาในการจัดซื้อที่ดินเพื่อให้ได้ที่ดินที่มีศักยภาพในราคาที่เหมาะสม

(2) การบริหารควบคุมต้นทุนในการก่อสร้างที่มีประสิทธิภาพ

บริษัทมีการบริหารควบคุมต้นทุนโดยมีการดำเนินการต่าง ๆ เช่น
การพัฒนาเทคนิคและเทคโนโลยีการก่อสร้าง การมีบริษัท โกร โยธา กรุ๊ป จำกัด
(เป็นบริษัทย่อยของบริษัท) เป็นหน่วยธุรกิจหนึ่งของบริษัท
ในการควบคุมต้นทุนค่าวัสดุก่อสร้างสำหรับการพัฒนาโครงการของบริษัท
โดยเป็นผู้รับเหมาและผู้จำหน่ายวัสดุก่อสร้างให้กับบริษัทรวมทั้งผู้รับเหมาของบริษัทด้วย

แม้ในปี 2550 บริษัทและบริษัทย่อยจะยังคงสามารถควบคุม ราคาที่ดิน ค่าพัฒนาที่ดิน ค่าก่อสร้าง
ค่าใช้จ่ายที่เกี่ยวข้องกับโครงการ และดอกเบี้ยจ่าย ให้อยู่ในระดับที่เหมาะสมและใกล้เคียงกับปี
2548 และปี 2549 แล้วก็ตาม การชะลอตัวของภาวะตลาดอสังหาริมทรัพย์ในปี 2550
ส่งผลให้การแข่งขันภายในอุตสาหกรรมพัฒนาอสังหาริมทรัพย์ของภาคที่อยู่อาศัยรุนแรงขึ้น
โดยผู้ประกอบการหลาย ๆ ราย มีการตั้งราคาขายผลิตภัณฑ์ในปี 2550 ในระดับที่ต่ำกว่าในปี 2549
เนื่องจากผู้บริโภคมีกำลังซื้อที่ลดลง
และเพื่อเร่งให้ผู้บริโภคตัดสินใจซื้อผลิตภัณฑ์ในภาวะที่เศรษฐกิจมีการชะลอตัว
ทำให้บริษัทและบริษัทย่อยตั้งราคาขายผลิตภัณฑ์ในปี 2550 อยู่ในระดับที่ต่ำกว่าในปี 2549 เช่นกัน
จึงส่งผลให้บริษัทและบริษัทย่อย
มีอัตราส่วนต้นทุนขายอสังหาริมทรัพย์ต่อรายได้จากการขายอสังหาริมทรัพย์ในปี 2550 เพิ่มขึ้นด้วย

สำหรับต้นทุนขายสินค้า เกิดจากบริษัท โกร โยธา กรุ๊ป จำกัด ซึ่งเป็นบริษัทย่อยของบริษัท
โดยเป็นการจำหน่ายวัสดุก่อสร้าง โดยยอดที่เกิดขึ้นเป็นการจำหน่ายให้กับผู้รับเหมาของบริษัททั้งหมด
ในปี 2548, ปี 2549 และปี 2550 บริษัทมีต้นทุนขายสินค้าเท่ากับ 64.10 ล้านบาท, 75.00
ล้านบาท และ 54.55 คิดเป็นร้อยละ 89.78, ร้อยละ 87.14 และร้อยละ 88.52
ของรายได้จากการขายสินค้า ตามลำดับ
อัตราส่วนต้นทุนขายสินค้าต่อรายได้จากการขายสินค้าปรับลดลงในปี 2549 และปรับเพิ่มขึ้นในปี
2550 เล็กน้อย เนื่องจากบริษัทมีปริมาณโครงการที่จะดำเนินการพัฒนาเป็นจำนวนมากและต่อเนื่อง
ทำให้บริษัทย่อยของบริษัทมีอำนาจในการต่อรองราคากับผู้ค้าวัสดุก่อสร้างค่อนข้างสูง

ค. ค่าใช้จ่ายในการขายและบริหาร

ในปี 2548, ปี 2549 และปี 2550 บริษัทและบริษัทย่อยมีค่าใช้จ่ายในการขายและบริหารเท่ากับ
262.31 ล้านบาท, 356.69 ล้านบาท และ 461.36 เพิ่มขึ้นร้อยละ 35.98 และร้อยละ 29.34
ตามลำดับ สาเหตุที่ค่าใช้จ่ายในการขายและบริหารเพิ่มขึ้นในแต่ละปีนั้นเนื่องจากค่าใช้จ่ายหลัก ๆ
คือค่าใช้จ่ายในการโฆษณาประชาสัมพันธ์และส่งเสริมการขายเพิ่มขึ้น
ซึ่งที่ผ่านมาบริษัทมีการเปิดขายโครงการใหม่เพิ่มมากขึ้น
จึงต้องมีการโฆษณาประชาสัมพันธ์เกี่ยวกับโครงการให้แก่ผู้บริโภคและกลุ่มลูกค้าเป้าหมายเพิ่มมากขึ้นด้วย
ค่าใช้จ่ายเกี่ยวกับเงินเดือนพนักงาน และโบนัสเพิ่มขึ้น
ซึ่งเป็นผลมาจากการรับพนักงานเพิ่มขึ้นเพื่อรองรับการขยายตัวของบริษัท
ค่าใช้จ่ายเกี่ยวกับการบริการหลังการขายเพิ่มขึ้น
ซึ่งเป็นผลมาจากการที่บริษัทและบริษัทย่อยมีโครงการใหม่เพิ่มขึ้น
หากเปรียบเทียบสัดส่วนค่าใช้จ่ายในการขายและบริหารต่อรายได้รวมแล้ว จะเห็นว่าในปี 2548, ปี
2549 และปี 2550 มีสัดส่วนร้อยละ 11.28, ร้อยละ 12.05 และร้อยละ 17.67 ของรายได้รวม
จากสัดส่วนดังกล่าวแสดงให้เห็นว่าในปี 2548 – 2549
บริษัทและบริษัทย่อยมีสัดส่วนค่าใช้จ่ายในการขายและบริหารต่อรายได้รวมอยู่ในเกณฑ์เฉลี่ยที่ใกล้เคียงกัน
โดยมาปรับเพิ่มสูงขึ้นในปี 2550 ประมาณร้อยละ 5.62 จากปี 2549
เนื่องจากบริษัทและบริษัทย่อยเริ่มเปิดขายโครงการใหม่ใน ปี 2550 เป็นจำนวนมากคิดเป็นมูลค่า
12,350 ล้านบาท ซึ่งเพิ่มขึ้นร้อยละ 80.00 จากปี 2549
ส่งผลให้บริษัทมีค่าใช้จ่ายในการขายและบริหารเพิ่มขึ้น
ซึ่งค่าใช้จ่ายดังกล่าวบริษัทไม่สามารถนำไปรับรู้พร้อมกับรายได้ที่จะรับรู้ในอนาคตได้ตามนโยบายการบัญชี

ง. กำไร

ในปี 2548, ปี 2549 และปี 2550 บริษัทและบริษัทย่อยมีอัตรากำไรขั้นต้นร้อยละ 30.28,
ร้อยละ 32.12 และร้อยละ 23.03 ตามลำดับ ในปี 2548 และปี 2549
บริษัทและบริษัทย่อยมีอัตรากำไรขั้นต้นที่ดีขึ้น ส่งผลจากการลดลงของต้นทุนขาย
ตามที่ได้กล่าวไว้ในหัวข้อ ข. เรื่องต้นทุนขาย และในปี 2550
บริษัทและบริษัทย่อยมีอัตรากำไรขั้นต้นที่ลดลง ส่งผลมาจากการตั้งราคาขายผลิตภัณฑ์ในปี 2550
ในระดับที่ต่ำกว่าในปี 2549 ตามที่ได้กล่าวไว้ในหัวข้อ ข. เรื่องต้นทุนขาย

ในปี 2548, ปี 2549 และปี 2550 บริษัทและบริษัทย่อยมีอัตรากำไรจากการดำเนินงานร้อยละ
19.41, ร้อยละ 20.36 และร้อยละ 6.12
สาเหตุของการเพิ่มขึ้นและลดลงของอัตรากำไรจากการดำเนินงานตามที่ได้กล่าวไว้ในหัวข้อ ค.
เรื่องค่าใช้จ่ายในการขายและบริหาร

ในปี 2548, ปี 2549 และปี 2550 บริษัทและบริษัทย่อยมีกำไรสุทธิเท่ากับ 304.75 ล้านบาท,
447.80 ล้านบาท และ 77.98 ล้านบาท โดยมีอัตราส่วนกำไรสุทธิร้อยละ 13.11, ร้อยละ
15.13 และร้อยละ 2.99 ตามลำดับ การเพิ่มขึ้นและลดลงของอัตราส่วนกำไรสุทธิ
มีสาเหตุตามข้างต้นที่ได้กล่าวไว้ในหัวข้อ ก. เรื่องรายได้, ข้อ ข. เรื่องต้นทุนขาย และข้อ ค.
เรื่องค่าใช้จ่ายในการขายและบริหาร

จ. อัตราผลตอบแทนผู้ถือหุ้น

ในปี 2548, ปี 2549 และปี 2550 บริษัทและบริษัทย่อยมีอัตราตอบแทนผู้ถือหุ้นเท่ากับร้อยละ
27.23, ร้อยละ 27.51 และร้อยละ 3.87 โดยในปี 2548 และปี 2549
บริษัทและบริษัทย่อยมีอัตราผลตอบแทนเติบโตขึ้นมาโดยตลอด
เนื่องจากบริษัทมีผลกำไรสุทธิที่เพิ่มสูงขึ้นทุกปี ทั้งนี้ในปี 2550
บริษัทและบริษัทย่อยมีอัตราผลตอบแทนผู้ถือหุ้นลดลงอย่างมากเนื่องจาก ในปี 2550
บริษัทและบริษัทย่อยมีรายได้และกำไรลดลง ตามที่ได้กล่าวไว้ในหัวข้อ ก. เรื่องรายได้ และข้อ ง.
เรื่องกำไร ประกอบกับในปี 2550 บริษัทได้เสนอขายหุ้นสามัญเพิ่มทุนจำนวน 355 ล้านหุ้น
มูลค่าที่ตราไว้หุ้นละ 1 บาท ต่อผู้ถือหุ้นเดิมในอัตราส่วน 2 หุ้นสามัญเดิม
ต่อ 1 หุ้นสามัญใหม่ ราคาเสนอขายหุ้นละ 1.50 บาท
ทำให้ปัจจุบันบริษัทมีทุนจดทะเบียนชำระแล้วเป็น 1,005 ล้านบาท
เพิ่มขึ้นจากเดิมที่ทุนจดทะเบียนชำระแล้ว 670 ล้านบาท

12.2.2 การวิเคราะห์ฐานะการเงิน

สินทรัพย์

สินทรัพย์รวมของบริษัทและบริษัทย่อย ณ สิ้นปี 2548, ปี 2549 และปี 2550 มีมูลค่าเท่ากับ
3,196.99 ล้านบาท, 4,395.97 ล้านบาท และ 5,848.52 ล้านบาท โดย ณ วันที่ 31 ธันวาคม
2550 สินทรัพย์รวมของบริษัทและบริษัทย่อย
ประกอบด้วยสินทรัพย์หมุนเวียนและสินทรัพย์ไม่หมุนเวียนเท่ากับ 5,577.31 ล้านบาท และ 271.21
ล้านบาท คิดเป็นร้อยละ 95.36 และร้อยละ 4.64 ของสินทรัพย์รวม ตามลำดับ
โดยสินทรัพย์ส่วนใหญ่ของบริษัทเป็นสินค้าคงเหลือ โดย ณ วันที่ 31 ธันวาคม 2550
บริษัทและบริษัทย่อยมีสินค้าคงเหลือเท่ากับ 4,809.34 ล้านบาท คิดเป็นร้อยละ 82.23
ของสินทรัพย์รวม

เงินลงทุนชั่วคราว

เงินลงทุนชั่วคราวทั้งหมดของบริษัทและบริษัทย่อย เป็นการลงทุนในกองทุนเปิดตราสารหนี้
เนื่องจากในบางขณะบริษัทมีสภาพคล่องมากเกินไปจึงได้นำเงินไปลงทุนเพื่อก่อให้เกิดประโยชน์ ทั้งนี้
ณ สิ้นปี 2548, ปี 2549 และปี 2550 มีเงินลงทุนในกองทุนเปิดตราสารหนี้เท่ากับ 139.14
ล้านบาท, 26.98 ล้านบาท และ 43.06 ล้านบาท ตามลำดับ โดย ณ 31 ธันวาคม 2549
มีการลดเงินลงทุนลงจากปี 2548 จำนวน 112.16 ล้านบาท คิดเป็นการลดลงร้อยละ 80.61
เนื่องจากในปี 2549 บริษัทได้ทำการพัฒนาโครงการใหม่ ๆ
หลายโครงการจึงต้องใช้เงินทุนในการพัฒนาโครงการ ประกอบกับบริษัทลงทุนเพิ่มในบริษัทย่อย
และให้บริษัทย่อยกู้ยืมเงินเพื่อนำไปพัฒนาโครงการ บริษัทจึงมีการขายเงินลงทุนดังกล่าว สำหรับในปี
2550 ยอดเงินลงทุนชั่วคราวเป็นการลงทุนในกองทุนเปิดตราสารหนี้ของบริษัท โกร โยธา กรุ๊ป
จำกัด (บริษัทย่อย) ทั้งจำนวน

ลูกหนี้การค้า-สุทธิ

ณ สิ้นปี 2548 และปี 2549 บริษัทและบริษัทย่อยมีลูกหนี้การค้าสุทธิเท่ากับ 26.16 ล้านบาท และ
30.27 ตามลำดับ ลูกหนี้การค้าที่เพิ่มขึ้นส่วนใหญ่เป็นการเพิ่มขึ้นในกลุ่มลูกหนี้อายุระหว่าง 181 –
360 วัน โดยส่วนใหญ่เป็นลูกหนี้การค้าของบริษัท โกร โยธา กรุ๊ป จำกัด
ซึ่งเป็นการจำหน่ายวัสดุก่อสร้างให้กับผู้รับเหมาก่อสร้างของบริษัทและบริษัทย่อย ส่วน ณ วันที่ 31
ธันวาคม 2550 บริษัทและบริษัทย่อยมีลูกหนี้การค้าสุทธิเท่ากับ 16.17 ล้านบาท
ลูกหนี้การค้าที่ลดลงส่วนใหญ่เป็นการลดลงในกลุ่มลูกหนี้ที่อยู่ในกำหนด และอายุระหว่าง 1-90 วัน
โดยลดลงจากสิ้นปี 2549 ร้อยละ 46.58 โดยส่วนใหญ่เป็นลูกหนี้การค้าของบริษัท โกร โยธา กรุ๊ป
จำกัด สำหรับการลดลงอย่างมากในปี 2550
เนื่องจากบริษัทได้มีการปรับปรุงระบบการชำระหนี้ค่าวัสดุก่อสร้างของบริษัท โกร โยธา กรุ๊ป จำกัด
โดยหากผู้รับเหมาที่สั่งซื้อวัสดุก่อสร้างนั้นเป็นผู้รับเหมาของบริษัทด้วย
บริษัทสามารถหักเงินค่างวดของงานก่อสร้างเพื่อชำระหนี้ให้กับบริษัท โกร โยธา กรุ๊ป จำกัด ได้
โดยผู้รับเหมาได้จัดทำหนังสือยินยอมการหักเงินค่าวัสดุก่อสร้างไว้กับบริษัท อย่างไรก็ตาม ณ วันที่
31 ธันวาคม 2550 บริษัทและบริษัทย่อยมีการตั้งค่าเผื่อหนี้สงสัยจะสูญเพิ่มขึ้นด้วย
จึงส่งผลให้ลูกหนี้การค้า-สุทธิ ดังกล่าวลดลง โดยมีรายละเอียดของลูกหนี้การค้า ณ สิ้นปี 2547, ปี
2548 และปี 2549 ดังแสดงในตาราง

(หน่วย : บาท)

  -------------------------- --------------- --------------- ---------------
  รายละเอียดลูกหนี้              ณ 31 ธันวาคม     ณ 31 ธันวาคม     ณ 31 ธันวาคม
                             2548            2549            2550

  ในกำหนด                    7,325,404.90    8,279,672.96    1,689,212.32

  อายุระหว่าง 1 – 90 วัน        15,506,931.13   9,369,217.56    3,040,645.17

  อายุระหว่าง 91 – 180 วัน      2,976,951.13    3,859,471.33    5,652,479.51

  อายุระหว่าง 181 – 360 วัน     612,629.15      8,762,210.80    6,697,043.82

  เกินกว่า 360 วัน              2,571,065.57    3,332,119.87    7,030,590.20

  รวม                        28,992,981.88   33,602,692.52   24,109,971.02

  หัก ค่าเผื่อหนี้สงสัยจะสูญ         2,836,097.26    3,332,119.87    7,935,593.11

  ลูกหนี้การค้า-สุทธิ              26,156,884.62   30,270,572.65   16,174,377.91
  -------------------------- --------------- --------------- ---------------

บริษัทและบริษัทย่อยมีนโยบายตั้งสำรองค่าเผื่อหนี้สงสัยจะสูญ
โดยประเมินจากลูกหนี้ที่บริษัทและบริษัทย่อยคาดว่าจะเรียกเก็บเงินไม่ได้
ประกอบกับประวัติการจ่ายชำระหนี้ที่ผ่านมาในอดีตมาร่วมในการพิจารณา ณ สิ้นปี 2548, ปี 2549
และปี 2550 บริษัทและบริษัทย่อยมีค่าเผื่อหนี้สงสัยจะสูญรวม 2.84 ล้านบาท, 3.33 ล้านบาท และ
7.94 ล้านบาท ตามลำดับ โดยมีจำนวนเพิ่มขึ้น
ซึ่งฝ่ายบริหารให้ความสำคัญในการติดตามลูกหนี้การค้าดังกล่าว ดังจะเห็นได้จากในปี 2550
บริษัทได้มีการปรับปรุงระบบการชำระหนี้ค่าวัสดุก่อสร้างของบริษัท โกร โยธา กรุ๊ป จำกัด
ตามที่กล่าวไปแล้วข้างต้น และในกรณีที่ลูกหนี้รายใดคาดว่าจะมีปัญหา
บริษัทจะดำเนินการคั้งค่าเผื่อหนี้สงสัญจะสูญเพื่อให้งบการเงินแสดงมูลค่าที่แท้จริง
ทั้งนี้ค่าเผื่อหนี้สงสัยจะสูญดังกล่าวถือว่าเป็นจำนวนที่ไม่มากเมื่อเทียบกับรายได้รวมของบริษัท โดย ณ
สิ้นปี 2548, ปี 2549 และปี 2550 มีสัดส่วนร้อยละ 0.12, ร้อยละ 0.11 และร้อยละ 0.30
ตามลำดับ

ทั้งนี้บริษัทและบริษัทย่อยมีลูกหนี้เกินกว่า 360 วัน ณ สิ้นปี 2548, ปี 2549 และปี 2550 เท่ากับ
2.57 ล้านบาท, 3.33 ล้านบาท และ 7.03 ตามลำดับ โดยเป็นลูกหนี้ค้าวัสดุก่อสร้างของบริษัท
โกร โยธา กรุ๊ป จำกัด ตามที่ได้กล่าวมาข้างต้น
ซึ่งปัจจุบันฝ่ายบริหารได้ให้ความสำคัญในการบริหารลูกหนี้
โดยมีการกำหนดนโยบายที่ชัดเจนเกี่ยวกับการกำหนดวงเงิน อายุหนี้
และการดำเนินการฟ้องร้องเพื่อให้ลูกหนี้กลุ่มดังกล่าวชำระหนี้
รวมไปถึงการปรับปรุงเงื่อนไขการจ่ายเงินค่างวดงานในการก่อสร้างของผู้รับเหมา
โดยบริษัทสามารถนำค่าวัสดุก่อสร้างที่ บริษัท โกร โยธา กรุ๊ป จำกัด
จำหน่ายให้กับผู้รับเหมาไปหักออกจากค่างวดงานในการก่อสร้างที่บริษัทต้องจ่ายให้กับผู้รับเหมาได้

การชำระเงินของโครงการที่ดำเนินการอยู่ในปัจจุบัน

ณ วันที่ 31 ธันวาคม 2550
บริษัทมีเงินที่ถึงกำหนดชำระจากลูกหนี้สะสมตามวิธีค่างวดที่ถึงกำหนดชำระเท่ากับ 8,218.46
ล้านบาท คิดเป็นร้อยละ 62.52 ของมูลค่าโครงการที่ขายแล้ว
ในจำนวนนี้มียอดเงินที่ชำระแล้วสะสมจำนวน 8,215.86 ล้านบาท คิดเป็นร้อยละ 62.50
ของเงินที่ถึงกำหนดชำระสะสม โดยมียอดเงินที่ค้างชำระสะสมจำนวน 2.60 ล้านบาท
คิดเป็นร้อยละ 0.02 ของเงินที่ถึงกำหนดชำระสะสม
และมียอดคงเหลือที่ยังไม่ถึงกำหนดชำระจำนวน 4,926.83 ล้านบาท คิดเป็น 37.48
ของมูลค่าโครงการที่ขายแล้ว โดยมีรายละเอียดดังนี้

ตารางรายละเอียดการชำระเงินของโครงการที่ดำเนินการอยู่ ณ วันที่ 31 ธันวาคม 2550

(หน่วย : ล้านบาท)

  --------------- ------------- --------------------- --------------------- ----------------- ----------------------------- ----------------- ----------------------------- ----------------------------- ---------------------
  ชื่อโครงการ       มูลค่าที่ขายแล้ว   เงินที่ถึงกำหนดชำระสะสม                         เงินที่ชำระแล้วสะสม                                 เงินที่ค้างชำระสะสม                                 คงเหลือจำนวนที่ยังไม่ถึงกำหนดชำระ   

                                จำนวนเงิน              ร้อยละของมูลค่าที่ขายแล้ว   จำนวนเงิน          ร้อยละของเงินที่ถึงกำหนดชำระสะสม   จำนวนเงิน          ร้อยละของเงินที่ถึงกำหนดชำระสะสม   จำนวนเงิน                      ร้อยละของมูลค่าที่ขายแล้ว

  ปริญสิริ นวมินทร์    697.32        697.32                100.00                697.32            100.00                        -                 -                             -                             -

  ปริญสิริ นวลจันทร์   398.09        398.09                100.00                398.09            100.00                        -                 -                             -                             -

  ปริญญดา แจ่มจันทร์  148.64        148.64                100.00                148.24            99.73                         0.40              0.27                          -                             -

  สิริทาวารา        687.16        676.16                98.40                 678.16            98.69                         -2.00             -0.29                         11.00                         1.60
  ออเรนทอล                                                                                                                                                                                                

  ปริญญดา เทพารักษ์  282.89        279.04                98.64                 279.04            98.64                         -                 -                             3.85                          1.36
  เฟส 1                                                                                                                                                                                                   

  ปริญญดา เทพารักษ์  301.44        301.44                100.00                301.44            100.00                        -                 -                             -                             -
  เฟส 2                                                                                                                                                                                                   

  ปริญญดา          1,035.48      1,035.48              100.00                1,035.48          100.00                        -                 -                             -                             -
  วงแหวนสาทร                                                                                                                                                                                              

  ปริญลักษณ์ พระราม  532.79        532.79                100.00                532.79            100.00                        -                 -                             -                             -
  2                                                                                                                                                                                                       

  ปริญลักษณ์         210.44        210.44                100.00                210.44            100.00                        -                 -                             -                             -
  เอ็กซ์คลูชีฟ                                                                                                                                                                                                

  ปริญญดา พระราม 2 472.79        472.79                100.00                472.79            100.00                        -                 -                             -                             -

  ปริญลักษณ์         193.25        193.25                100.00                193.25            100.00                        -                 -                             -                             -
  อินทราลักษณ์                                                                                                                                                                                               

  เดอะพัลซ์ ลาดพร้าว 320.85        318.58                99.29                 318.58            99.29                         -                 -                             2.27                          0.71
  44                                                                                                                                                                                                      

  ปริญญดา          737.20        667.60                90.56                 667.17            90.50                         0.43              0.06                          69.60                         9.44
  เกษตรนวมินทร์                                                                                                                                                                                             

  ปริญลักษณ์         402.44        402.44                100.00                402.44            100.00                        -                 -                             -                             -
  วงแหวนสาทร                                                                                                                                                                                              

  ปริญลักษณ์         428.41        264.57                61.76                 264.46            61.73                         0.11              0.03                          163.84                        38.24
  เพชรเกษม 69                                                                                                                                                                                             

  ปริญญดา          207.74        175.58                84.52                 175.58            84.52                         -                 -                             32.16                         15.48
  กาญจนาภิเษก                                                                                                                                                                                              

  ปริญลักษณ์         328.61        211.99                64.51                 209.95            63.89                         2.04              0.62                          116.62                        35.49
  เอกชัย-บางบอน                                                                                                                                                                                            

  เดอะคอมพลีท      1,529.79      105.71                6.91                  105.70            6.91                          0.01              0.00                          1,424.08                      93.09
  ราชปรารภ                                                                                                                                                                                                

  เดอะคอมพลีท      449.75        26.95                 5.99                  26.43             5.88                          0.52              0.12                          422.80                        94.01
  นราธิวาสฯ                                                                                                                                                                                                

  เดอะพัลซ์ พหลโยธิน 600.67        41.47                 6.90                  41.30             6.88                          0.17              0.03                          559.20                        93.10
  37                                                                                                                                                                                                      

  ปริญลักษณ์ ไลท์     220.74        23.82                 10.79                 23.81             10.79                         0.01              0.00                          196.92                        89.21
  วงแหวนสาทร                                                                                                                                                                                              

  ปริญลักษณ์ ไลท์     400.80        10.11                 2.52                  9.78              2.44                          0.33              0.08                          390.69                        97.48
  พระราม 5                                                                                                                                                                                                

  ปริญญดา ไลท์      266.52        7.61                  2.86                  7.23              2.71                          0.38              0.14                          258.91                        97.14
  พระราม 5                                                                                                                                                                                                

  สมาร์ทคอนโด      914.86        22.03                 2.41                  22.05             2.41                          -0.02             0.00                          892.83                        97.59
  พระราม 2                                                                                                                                                                                                

  ยูโรไพร์ม         233.08        209.81                90.02                 209.41            89.84                         0.40              0.17                          23.27                         9.98

  ยูโรโนวา         364.70        218.87                60.01                 218.92            60.03                         -0.05             -0.01                         145.83                        39.99

  นอร์ทเทิร์นไพร์ม    395.90        378.66                95.65                 378.73            95.66                         -0.07             -0.02                         17.24                         4.35
  (เฟส 1)                                                                                                                                                                                                 

  นอร์ทเทิร์นโนวา    241.55        183.37                75.91                 187.37            75.91                         -                 -                             58.18                         24.09
  (เฟส 2)                                                                                                                                                                                                 

  นอร์ทเทิร์นไพร์ม    141.39        3.85                  2.72                  3.91              2.77                          -0.06             -0.04                         137.54                        91.28
  (เฟส 3)                                                                                                                                                                                                 

  รวม             13,145.29     8,218.46              62.52                 8,215.86          62.50                         2.60              0.02                          4,926.83                      37.48
  --------------- ------------- --------------------- --------------------- ----------------- ----------------------------- ----------------- ----------------------------- ----------------------------- ---------------------

ตารางรายละเอียดเงินค้างชำระสะสม ณ วันที่ 31 ธันวาคม 2550

(หน่วย : ล้านบาท)

[TABLE]

หมายเหตุ เก็บข้อมูลโดยวิธีค่างวดที่ครบกำหนดชำระ โดยบริษัทยังไม่โอนกรรมสิทธิ์ให้กับลูกหนี้
โดยยอดเงินค้างชำระที่ปรากฏในตารางข้างต้นจะแตกต่างจากลูกหนี้ค้างชำระในหมายเหตุประกอบงบการเงิน
เนื่องจากบันทึกโดยใช้วิธีรับรู้เมื่องานเสร็จและโอนกรรมสิทธิ์ให้ผู้ซื้อแล้ว
การเก็บตัวเลขด้วยวิธีที่ต่างกันนี้
ทำให้ยอดลูกหนี้ค้างชำระในตารางข้างต้นมียอดสูงกว่าเงินค้างชำระใน
งบการเงิน

  สินค้าคงเหลือ

ณ สิ้นปี 2548, ปี 2549 และปี 2550 บริษัทและบริษัทย่อยมีสินค้าคงเหลือเท่ากับ 2,617.64
ล้านบาท, 3,873.10 ล้านบาท และ 4,809.34 ล้านบาท เพิ่มขึ้นร้อยละ 47.96 และร้อยละ
24.17ตามลำดับ ซึ่งมีแนวโน้มเพิ่มขึ้นตามโครงการของบริษัทและบริษัทย่อยที่เพิ่มมากขึ้น
ประกอบกับจากนโยบายการสร้างบ้านเสร็จก่อนขาย และการรับรู้รายได้เมื่อโอน
ทำให้บริษัทและบริษัทย่อยมีสินค้าคงเหลือเพิ่มขึ้น โดยมีรายละเอียดของสินค้าคงเหลือ ณ สิ้นปี
2548, ปี 2549 และปี 2550 ดังแสดงในตาราง

(หน่วย : บาท)

+-------------------------+--------------+--------------+-------------+
| รายละเอียด               | ณ 31 ธันวาคม  | ณ 31 ธันวาคม  | ณ 31 ธันวาคม |
|                         | 2548         | 2549         | 2550        |
+-------------------------+--------------+--------------+-------------+
| สินค้าสำเร็จรูป             | -            | 4            | 78          |
|                         |              | 6,164,934.34 | ,829,263.90 |
| - บ้านเพื่อขาย             | 489,623.55   |              |             |
|                         |              | 1,389,115.17 | 1           |
| - วัสดุก่อสร้าง             |              |              | ,416,865.78 |
+-------------------------+--------------+--------------+-------------+
| ที่ดินและค่าพัฒนาที่ดิน         | 1,71         | 2,42         | 2,283       |
|                         | 4,309,008.96 | 6,041,071.82 | ,053,469.24 |
+-------------------------+--------------+--------------+-------------+
| งานระหว่างก่อสร้าง         | 82           | 1,27         | 2,237       |
|                         | 0,923,615.16 | 4,716,316.12 | ,706,065.25 |
+-------------------------+--------------+--------------+-------------+
| ค่าใช้จ่ายเกี่ยวข้องกับโครงการ | 1            | 2            | 34          |
|                         | 8,726,872.77 | 6,709,676.52 | ,850,218.74 |
+-------------------------+--------------+--------------+-------------+
| ดอกเบี้ยรอการตัดบัญชี        | 6            | 9            | 172         |
|                         | 3,186,201.80 | 8,082,011.27 | ,481,184.38 |
+-------------------------+--------------+--------------+-------------+
| รวม                     | 2,61         | 3,87         | 4,809       |
|                         | 7,635,322.24 | 3,103,125.24 | ,337,067.29 |
+-------------------------+--------------+--------------+-------------+

สินค้าคงเหลือในส่วนของสินค้าสำเร็จรูปของบริษัทและบริษัทย่อย แบ่งออกเป็นบ้านเพื่อขาย
และวัสดุก่อสร้าง สำหรับบ้านเพื่อขายนั้นบริษัทและบริษัทย่อยเริ่มมีสินค้าสำเร็จรูป ณ สิ้นปี 2549
จำนวน 46.16 ล้านบาท เนื่องจากนโยบายในการสร้างบ้านเสร็จก่อนขาย ประกอบกับ ณ
สิ้นปีดังกล่าวยังไม่ได้โอนกรรมสิทธิ์ให้กับลูกค้าหรือยังขายไม่ได้
ซึ่งส่วนใหญ่จะเป็นบ้านเพื่อขายในโครงการที่เปิดขายมานาน เช่น ปริญสิรินวลจันทร์, ปริญสิริ
นวมินทร์, ปริญญดาแจ่มจันทร์ และปริญญดา เทพารักษ์ สำหรับ ณ สิ้นปี 2550 เพิ่มขึ้นจากปี 2549
คิดเป็นร้อยละ 70.76 เนื่องจากบริษัทดำเนินการก่อสร้างและเปิดขายโครงการใหม่ ในปี 2550
เป็นจำนวนมากคิดเป็นมูลค่าประมาณ 12,350 ล้านบาท ซึ่งเพิ่มขึ้นร้อยละ 80.00 จากปี 2549

สินค้าคงเหลือในส่วนของที่ดินและค่าพัฒนาที่ดิน นับได้ว่ามีสัดส่วนมากที่สุดของยอดสินค้าคงเหลือรวม
เนื่องจากเป็นปัจจัยสำคัญอย่างยิ่งในการนำมาพัฒนาและก่อสร้างโครงการ
โดยค่าที่ดินและค่าพัฒนาที่ดินคิดเป็นประมาณร้อยละ 40 – 50 ของต้นทุนรวมผลิตภัณฑ์ ณ สิ้นปี
2548, ปี 2549 และปี 2550 มีสัดส่วนร้อยละ 65.49, ร้อยละ 62.64 และร้อยละ 47.47
ของมูลค่าสินค้าคงเหลือรวม การลดลงของสัดส่วนดังกล่าวเนื่องจาก
นโยบายในการจัดซื้อที่ดินของบริษัทโดยมุ่งเน้นที่ดินที่มีศักยภาพและสามารถนำมาพัฒนาได้ทันที
ซึ่งส่วนใหญ่หลังจากที่บริษัทจัดซื้อที่ดินแล้วจะนำมาพัฒนาเลย
จะไม่มีนโยบายในการซื้อที่ดินเก็บไว้ในระยะนาน ๆ เพื่อรอทำการพัฒนา (Land Bank)
ส่งผลให้มีสินค้าสำเร็จรูป และงานระหว่างก่อสร้างเพิ่มขึ้น โดยเฉพาะในปี 2550
บริษัทเริ่มเปิดขายโครงการอาคารชุดพักอาศัยใหม่และอยู่ในระหว่างการดำเนินงานก่อสร้าง
โดยมีจำนวนทั้งสิ้น 4 โครงการ ได้แก่ เดอะคอมพลีท นราธิวาส, เดอะคอมพลีท ราชปรารภ,
เดอะพัลซ์ พหลโยธิน 37 และ สมาร์ทคอนโด พระราม 2
ส่งผลให้งานระหว่างก่อสร้างเพิ่มขึ้นอย่างมาก จึงทำให้สัดส่วนดังกล่าวลดลง

สินค้าคงเหลือในส่วนของงานระหว่างก่อสร้าง ณ สิ้นปี 2548, ปี 2549 และปี 2550 เท่ากับ
820.92 ล้านบาท, 1,274.71 ล้านบาท และ 2,237.71 ล้านบาท ตามลำดับ เพิ่มขึ้นร้อยละ
55.28 และร้อยละ 75.55 ตามลำดับ
โดยเหตุผลในการเพิ่มขึ้นของงานระหว่างก่อสร้างตามที่อธิบายในส่วนของที่ดินและค่าพัฒนาที่ดิน

บริษัทไม่มีความจำเป็นต้องตั้งสำรองการด้อยค่าของทรัพย์สิน
เนื่องจากบริษัทได้ว่าจ้างผู้ประเมินราคาอิสระ
ซึ่งเป็นบริษัทที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
ทำการประเมินราคาที่ดินและสิ่งปลูกสร้างที่มีไว้เพื่อขายของบริษัทและบริษัทย่อย
ซึ่งผลการประเมินราคาทรัพย์สินมีมูลค่าสูงกว่าราคาทุนเดิม ทั้งนี้โปรดดูรายละเอียดประกอบในข้อ
5.1 เรื่องทรัพย์สินของบริษัท

ที่ดินและอุปกรณ์-สุทธิ

ณ สิ้นปี 2548, ปี 2549 และปี 2550 บริษัทและบริษัทย่อยมีที่ดินและอุปกรณ์สุทธิ จำนวน 29.94
ล้านบาท, 36.43 ล้านบาท และ 40.79 ล้านบาท เพิ่มขึ้นร้อยละ 21.67 และ 11.98 ตามลำดับ
ทั้งนี้การเพิ่มขึ้นของที่ดินและอุปกรณ์สุทธิ เป็นการเพิ่มขึ้นเพื่อนำไปใช้ในการดำเนินกิจการ
และไปตาม การขยายตัวของบริษัท โดยบริษัทและบริษัทย่อยเปิดขายโครงการใหม่ในปี 2549
จำนวน 9 โครงการ และในปี 2550 จำนวน 11 โครงการ ทำให้มีโครงการที่เปิดขายอยู่ทั้งสิ้น ณ
วันที่ 31 ธันวาคม 2550 จำนวน 23 โครงการ ซึ่งในปี 2549
โดยส่วนใหญ่จะเป็นการเพิ่มขึ้นในส่วนของเครื่องใช้สำนักงาน ทั้งนี้ในปี 2549 เพิ่มขึ้นจากปี 2548
เท่ากับร้อยละ 37.61 สำหรับในปี 2550 โดยส่วนใหญ่จะเป็นการเพิ่มขึ้นจากคอมพิวเตอร์
ซึ่งเดิมรายการคอมพิวเตอร์ดังกล่าวอยู่ในรายการเครื่องใช้สำนักงานซึ่งในปัจจุบันรายการคอมพิวเตอร์มีจำนวนที่สูงมาก
เพื่อความชัดเจนในการจัดประเภทบัญชีของคอมพิวเตอร์
จึงมีการจัดประเภทบัญชีของคอมพิวเตอร์ใหม่ในปี 2550
โดยได้โอนออกจากรายการเครื่องใช้สำนักงานและโดนเข้ารายการคอมพิวเตอร์ จำนวน 14.75
ล้านบาท และมีการซื้อเพิ่มระหว่างปีเท่ากับ 8.05 ล้านบาท คิดเป็นร้อยละ 54.55
ของมูลค่ารายการที่โอนเข้าและโอนออกเกี่ยวกับรายการคอมพิวเตอร์

(หน่วย : บาท)

  -------------------------- --------------- --------------- ---------------
  รายละเอียด                  ณ 31 ธันวาคม     ณ 31 ธันวาคม     ณ 31 ธันวาคม
                             2548            2549            2550

  ที่ดิน                        -               3,279,342.43    3,279,342.43

  อาคารและสิ่งปลูกสร้าง          -               -               2,196,710.00

  เครื่องจักรและอุปกรณ์           3,346,838.00    4,015,004.24    2,370,059.66

  เครื่องตกแต่งสำนักงาน          6,628,121.05    8,062,698.78    8,062,698.78

  เครื่องใช้สำนักงาน             21,478,707.06   29,556,573.49   19,121,782.14

  คอมพิวเตอร์                  -               -               22,801,301.59

  ยานพาหนะ                   22,236,410.81   25,669,335.81   27,779,622.81

  รวม                        53,690,076.92   70,582,954.75   85,611,517.41

  ค่าเสื่อมราคาสะสม             23,749,101.32   34,154,300.36   44,818,402.31

  ที่ดินและอุปกรณ์-สุทธิ            29,940,975.60   36,428,654.39   40,793,115.10
  -------------------------- --------------- --------------- ---------------

สำหรับในปี 2549 บริษัทมีที่ดินเพิ่มขึ้นจำนวน 3.28 ล้านบาท โดยเป็นที่ดินบริเวณซอย
แจ่มจันทร์ พื้นที่ 247 ตารางวา ซึ่งเป็นที่ดินบริเวณใกล้เคียงกับโครงการปริญญดาแจ่มจันทร์
โดยแต่เดิมเป็นที่ดินผืนเดียวกัน แต่ต่อมามีถนนตัดผ่านทำให้ที่ดินถูกแยกออกจากกัน
ปัจจุบันใช้เป็นศูนย์บัญชาการบริการหลังการขาย
และเนื่องจากที่ดินดังกล่าวมีขนาดเล็กบริษัทจึงยังไม่มีนโยบายที่จะนำที่ดินดังกล่าวไปพัฒนาเป็นโครงการ

สำหรับในปี 2550 บริษัทมีอาคารและสิ่งปลูกสร้างเพิ่มขึ้นจำนวน 2.20 ล้านบาท
โดยเป็นสำนักงานขายและบ้านตัวอย่าง ซึ่งโครงสร้างและส่วนประกอบอื่น ๆ ส่วนใหญ่
สามารถถอดประกอบและย้ายสถานที่ติดตั้งได้ ปัจจุบันติดตั้งอยู่ที่โครงการปริญญดา ไลท์ พระราม 5
เป็นโครงการแรก อีกทั้งบริษัทยังมีคอมพิวเตอร์เพิ่มขึ้นจำนวน 22.80 ล้านบาท
โดยเป็นการจัดประเภทบัญชีของคอมพิวเตอร์ใหม่ในปี 2550 ตามที่กล่าวไปแล้วข้างต้น

ที่ดินรอการพัฒนา

ณ สิ้นปี 2548, ปี 2549 และปี 2550 บริษัทและบริษัทย่อยมีที่ดินรอการพัฒนาเท่ากับ 70.24
ล้านบาท, 69.53 ล้านบาท และ 126.53 ล้านบาท ลดลงร้อยละ 1.01 และเพิ่มขึ้นร้อยละ
81.98 ตามลำดับ ในปี 2549 ลดลงเล็กน้อยเนื่องจาก การย้ายรายการที่ดินบริเวณซอยแจ่มจันทร์
เนื้อที่ 247 ตารางวาซึ่งเดิมอยู่ในรายการที่ดินรอการพัฒนา ไปเป็นรายการที่ดินอาคารและอุปกรณ์
ประกอบกับได้มีการปรับปรุงที่ดินโดยการถมที่ดินเพื่อรอการพัฒนาในอนาคต
เนื่องจากมีการโอนรายการที่ดินที่ อำเภอปราณบุรี จังหวัดประจวบคีรีขันธ์ ซึ่งมีเนื้อที่ประมาณ
16-0-89 ไร่ สำหรับในปี 2550 เพิ่มขึ้นอย่างมากเนื่องจากบริษัท ซีเอ็น เอสพีอาร์
(ประเทศไทย) จำกัด (บริษัทย่อย) ซื้อที่ดินบริเวณ ซอยพัทยา-นาเกลือ 12 ถนนพัทยา-นาเกลือ
ตำบลหนองปรือ อำเภอบางละมุง จังหวัดชลบุรี เนื้อที่ 10-2-56.50 ไร่
ซึ่งปัจจุบันรอที่จะทำการพัฒนา

เงินฝากธนาคารที่มีภาระผูกพัน

ณ สิ้นปี 2548, ปี 2549 และปี 2550 บริษัทและบริษัทย่อยมีเงินฝากธนาคารที่มีภาระผูกพันเท่ากับ
88.37 ล้านบาท, 92.09 ล้านบาท และ 91.64 ล้านบาท เพิ่มขึ้นร้อยละ 4.21 และลดลงร้อยละ
0.49 ตามลำดับ การเพิ่มขึ้นเล็กน้อยในปี 2549
เนื่องจากมียอดเงินจากการเรียกเก็บค่าสาธารณูปโภคส่วนกลางจากลูกค้าเพิ่มขึ้นจากการขายโครงการของบริษัทและบริษัทย่อย
ทั้งนี้เงินฝากธนาคารที่มีภาระผูกพันเกิดจากการที่บริษัทและบริษัทย่อยมีเงินฝากออมทรัพย์และเงินฝากประจำบางส่วน
ไปเป็นหลักทรัพย์ค้ำประกันกับธนาคารพาณิชย์เพื่อการอาวัลตั๋วสัญญาใช้เงินและการออกหนังสือค้ำประกัน
สำหรับ ณ สิ้นปี 2549 จากตัวเลขยอดเงินฝากธนาคารที่มีภาระผูกพันของบริษัทและบริษัทย่อย
ในจำนวนนี้เป็นเงินฝากจากการเรียกเก็บค่าสาธารณูปโภคส่วนกลางจากลูกค้าจำนวน 55.82
ล้านบาท การลดเล็กน้อยในปี 2550 เนื่องจากบริษัทได้ถอนเงินฝากที่ไม่ติดค้ำประกันออก
เพื่อนำมาใช้เป็นเงินทุนหมุนเวียนในบริษัท ณ สิ้นปี 2550
จากตัวเลขยอดเงินฝากธนาคารที่มีภาระผูกพันของบริษัทและบริษัทย่อย
ในจำนวนนี้เป็นเงินฝากจากการเรียกเก็บค่าสาธารณูปโภคส่วนกลางจากลูกค้าจำนวน 74.53
ล้านบาท ซึ่งบริษัทและบริษัทย่อยมีภาระผูกพันที่ต้องโอนส่งมอบเงินดังกล่าว
เมื่อได้มีการจัดตั้งคณะกรรมการหมู่บ้านแต่ละโครงการเรียบร้อยแล้ว

สภาพคล่อง

กระแสเงินสดจากการดำเนินงาน

ปี 2548 บริษัทและบริษัทย่อยมีกระแสเงินสดใช้ไปจากกิจกรรมดำเนินงานเท่ากับ 10.65 ล้านบาท
โดยบริษัทและบริษัทย่อยได้รับกระแสเงินสดดังกล่าวจากกำไรสุทธิ 304.75 ล้านบาท ค่าเสื่อมราคา
9.22 ล้านบาท การเพิ่มขึ้นของเจ้าหนี้การค้าและตั๋วเงินจ่าย 101.12 ล้านบาท
เงินค่างวดที่ยังไม่รับรู้เป็นรายได้ 25.27 ล้านบาท หนี้สินหมุนเวียนอื่น 37.45 ล้านบาท
และภาษีเงินได้นิติบุคคลค้างจ่าย 28.49 ล้านบาท
อย่างไรก็ตามกระแสเงินสดจากการดำเนินงานลดลง เนื่องจากการเพิ่มขึ้นของสินค้าคงเหลือ
409.96 ล้านบาท สินทรัพย์หมุนเวียนอื่น 97.69 ล้านบาท
ซึ่งส่วนใหญ่เป็นการจ่ายชำระค่ามัดจำที่ดินและลูกหนี้การค้าและตั๋วเงินรับ 3.86 ล้านบาท

ปี 2549 บริษัทและบริษัทย่อยมีกระแสเงินสดใช้ไปจากกิจกรรมดำเนินงานเท่ากับ 880.41 ล้านบาท
โดยบริษัทและบริษัทย่อยได้รับกระแสเงินสดดังกล่าวจากกำไรสุทธิ 447.80 ล้านบาท ค่าเสื่อมราคา
10.97 ล้านบาท หนี้สูญ 2.00 ล้านบาท การลดลงของสินทรัพย์หมุนเวียนอื่น 14.39 ล้านบาท
การเพิ่มขึ้นของเจ้าหนี้การค้าและตั๋วเงินจ่าย 3.32 ล้านบาท หนี้สินหมุนเวียน 46.88 ล้านบาท
และภาษีเงินได้นิติบุคคลค้างจ่าย 2.95 ล้านบาท
สำหรับกระแสเงินสดจากการดำเนินงานลดลงเนื่องจาก การเพิ่มขึ้นของสินค้าคงเหลือ 1,091.30
ล้านบาท เจ้าหนี้ค่าที่ดิน-ตั๋วสัญญาใช้เงิน 257.50 ล้านบาท ค่างวดที่ยังไม่รับรู้เป็นรายได้ 48.40
ล้านบาท และลูกหนี้การค้าและตั๋วเงินรับ 6.61 ล้านบาท ส่วนของผู้ถือหุ้นส่วนน้อย 4.89 ล้านบาท

ปี 2550 บริษัทและบริษัทย่อยมีกระแสเงินสดใช้ไปจากกิจกรรมดำเนินงานเท่ากับ 1,073.26
ล้านบาท โดยบริษัทและบริษัทย่อยได้รับกระแสเงินสดดังกล่าวจากกำไรสุทธิ 77.99 ล้านบาท
ค่าเสื่อมราคา 12.47 ล้านบาท หนี้สงสัยจะสูญ 6.97 ล้านบาท หนี้สูญ 2.22 ล้านบาท
ส่วนของผู้ถือหุ้นส่วนน้อย 9.94 ล้านบาท การลดลงของลูกหนี้การค้าและตั๋วเงินรับ 7.28 ล้านบาท
การเพิ่มขึ้นของเจ้าหนี้การค้าและตั๋วเงินจ่าย 19.89 ล้านบาท ค่างวดที่ยังไม่รับรู้เป็นรายได้
186.69 ล้านบาท หนี้สินหมุนเวียน 78.15 ล้านบาท
สำหรับกระแสเงินสดจากการดำเนินงานลดลงเนื่องจาก การโอนกลับหนี้สงสัยจะสูญ 2.37 ล้านบาท
รายได้อื่น 12.01 ล้านบาท การเพิ่มขึ้นของสินค้าคงเหลือ 884.55 ล้านบาท สินทรัพย์หมุนเวียนอื่น
444.98 ล้านบาท สินทรัพย์ไม่หมุนเวียนอื่น 6.38 ล้านบาท เจ้าหนี้ค่าที่ดิน-ตั๋วสัญญาใช้เงิน 64.17
ล้านบาท ภาษีเงินได้นิติบุคคลค้างจ่าย 57.69 ล้านบาท

กระแสเงินสดจากการลงทุน

ปี 2548 บริษัทและบริษัทย่อยมีกระแสเงินสดใช้ไปในการลงทุนสุทธิเท่ากับ 206.96 ล้านบาท
โดยบริษัทได้จ่ายเงินซื้อกองทุนเปิดตราสารหนี้ 159.00 ล้านบาท
เนื่องจากในขณะนั้นบริษัทมีสภาพคล่องมาก จึงได้นำไปลงทุนเพื่อก่อให้เกิดประโยชน์
เงินสดจ่ายเพื่อซื้อบริษัทย่อย 22.52 ล้านบาท โดยบริษัทได้เข้าลงทุนในบริษัท โกร โยธา กรุ๊ป
จำกัด ดำเนินธุรกิจรับเหมาก่อสร้างและจำหน่ายวัสดุก่อสร้าง ในสัดส่วนร้อยละ 99.99
ของทุนจดทะเบียน เพื่อเป็นหน่วยธุรกิจหนึ่งของบริษัทในการควบคุมต้นทุนค่าวัสดุก่อสร้าง
สำหรับการพัฒนาโครงการของบริษัท และเพื่อเสริมศักยภาพในการแข่งขัน
ซื้ออุปกรณ์และเครื่องใช้สำนักงาน 13.33 ล้านบาท เพื่อใช้ในกิจการและการขยายตัวของบริษัท
และการเพิ่มขึ้นของเงินฝากประจำมีภาระผูกพัน 33.88 ล้านบาท
เนื่องจากนำเงินฝากประจำเพื่อค้ำประกันเจ้าหนี้ค่าที่ดิน-ตั๋วสัญญาใช้เงิน

ในปี 2549 บริษัทและบริษัทย่อยมีกระแสเงินสดได้มาในการลงทุนสุทธิเท่ากับ 107.31 ล้านบาท
โดยขายกองทุนเปิดตราสารหนี้จำนวน 145.60 ล้านบาท
เนื่องจากบริษัทได้ทำการพัฒนาโครงการใหม่ ๆ หลายโครงการ
จึงต้องใช้เงินทุนในการพัฒนาโครงการ ประกอบกับการลงทุนเพิ่มในบริษัทย่อย
และให้บริษัทย่อยกู้ยืมเงินเพื่อนำไปพัฒนาโครงการ บริษัทจึงมีการขายเงินลงทุนดังกล่าวออก
และการลดลงของเงินฝากประจำมีภาระผูกพันจำนวน 11.70 ล้านบาท
เนื่องจากมีการส่งมอบเงินฝากจากการเรียกเก็บค่าสาธารณูปโภคส่วนกลางจากลูกค้าให้กับคณะกรรมการหมู่บ้านที่มีการจัดตั้งเรียบร้อยแล้ว

ปี 2550 บริษัทและบริษัทย่อยมีกระแสเงินสดใช้ไปในการลงทุนสุทธิเท่ากับ 63.04 ล้านบาท
โดยบริษัทได้จ่ายเงินซื้ออุปกรณ์และเครื่องใช้สำนักงาน 12.23 ล้านบาท และที่ดินรอพัฒนา 57.00
ล้านบาท

กระแสเงินสดจากการจัดหาเงิน

ในปี 2548 บริษัทและบริษัทย่อยมีกระแสเงินสดที่เพิ่มขึ้นจากการจัดหาเงินสุทธิเท่ากับ 265.56
ล้านบาท ซึ่งมีกระแสเงินสดได้มาจากเงินสดจากการเพิ่มทุนจำนวน 424.71 ล้านบาท
จากเงินเบิกเกินบัญชีและกู้ยืมระยะสั้นจากสถาบันการเงิน 219.27 ล้านบาท และเงินกู้ยืมระยะสั้น
44.10 ล้านบาท ขณะเดียวกันมีกระแสเงินสดใช้ไปจากการจ่ายเงินปันผลจำนวน 72.10 ล้านบาท
และการใช้คืนเงินกู้ยืมระยะยาว 351.86 ล้านบาท

ในปี 2549 บริษัทและบริษัทย่อยมีกระแสเงินสดที่เพิ่มขึ้นจากการจัดหาเงินสุทธิเท่ากับ 805.42
ล้านบาท ซึ่งกระแสเงินสดได้มาจากเงินกู้ยืมระยะยาว 635.41 ล้านบาท เงินกู้ยืมระยะสั้น
194.45 ล้านบาท เงินเบิกเกินบัญชีและกู้ยืมระยะสั้นจากสถาบันการเงิน 61.25 ล้านบาท
และรับเงินค่าหุ้นสามัญจากผู้ถือหุ้นส่วนน้อย 34.91 ล้านบาท
ขณะเดียวกันมีกระแสเงินสดใช้ไปจากการจ่ายเงินปันผลจำนวน 120.60 ล้านบาท

ในปี 2550 บริษัทและบริษัทย่อยมีกระแสเงินสดที่เพิ่มขึ้นจากการจัดหาเงินสุทธิเท่ากับ 1,138.36
ล้านบาท ซึ่งกระแสเงินสดได้มาจากเงินกู้ยืมระยะยาว 735.73 ล้านบาท
เงินเบิกเกินบัญชีและกู้ยืมระยะสั้นจากสถาบันการเงิน 105.97 ล้านบาท รับเงินค่าหุ้นสามัญเพิ่มทุน
502.50 ล้านบาท และรับเงินค่าหุ้นสามัญจากผู้ถือหุ้นส่วนน้อย 11.64 ล้านบาท
ขณะเดียวกันมีกระแสเงินสดใช้ไปจากการจ่ายเงินปันผลจำนวน 180.90 ล้านบาท

กระแสเงินสดสุทธิ

โดยสรุป ณ สิ้นปี 2548, ปี 2549 และปี 2550 บริษัทและบริษัทย่อย มีกระแสเงินสดสุทธิเท่ากับ
78.83 ล้านบาท, 111.14 ล้านบาท และ 113.20 ล้านบาท เพิ่มขึ้นร้อยละ 41.00 และร้อยละ
1.85 ตามลำดับ

อัตราส่วนสภาพคล่อง

ในปี 2548 บริษัทและบริษัทย่อย มีอัตราส่วนสภาพคล่อง และมีอัตราส่วนสภาพคล่องหมุนเร็วเท่ากับ
2.60 เท่า และ 0.21 เท่า ตามลำดับ ในปี 2549 มีอัตราส่วนสภาพคล่อง
และมีอัตราส่วนสภาพคล่องหมุนเร็วเท่ากับ 3.36 เท่า และ 0.14 เท่า ตามลำดับ และในปี 2550
มีอัตราส่วนสภาพคล่อง และมีอัตราส่วนสภาพคล่องหมุนเร็วเท่ากับ 2.44 เท่า และ 0.08 เท่า
ตามลำดับ อัตราส่วนสภาพคล่องอยู่ในระดับปกติของการดำเนินธุรกิจ
อย่างไรก็ตามอัตราส่วนสภาพคล่องหมุนเร็วมีค่าค่อนข้างต่ำ
เนื่องจากสินทรัพย์หมุนเวียนส่วนใหญ่เป็นสินค้าคงเหลือ
สำหรับการเพิ่มขึ้นของสินค้าคงเหลือเป็นการเพิ่มขึ้นตามมูลค่าขายที่เพิ่มขึ้น
ประกอบกับจากนโยบายการสร้างบ้านเสร็จก่อนขาย และการรับรู้รายได้เมื่อโอน
อีกทั้งพัฒนาโครงการประเภทอาคารชุดพักอาศัย
ต้องใช้เงินทุนในการพัฒนาโครงการไปก่อนซึ่งมีมูลค่าการลงทุนที่สูง
แต่ไม่สามารถทยอยโอนหรือรับรู้รายได้ได้เนื่องจากการพัฒนาโครงการประเภทอาคารชุดพักอาศัยจะต้องโอนหรือรับรู้รายได้
เมื่อดำเนินการก่อสร้างเสร็จเรียบร้อยทั้งโครงการ
รายละเอียดเกี่ยวกับสินค้าคงเหลือโปรดอ่านในข้อ 12.2.2 เรื่องการวิเคราะห์ฐานะการเงิน
ในส่วนของสินค้าคงเหลือ

รายจ่ายลงทุน

ในปี 2548 และปี 2549 บริษัทและบริษัทย่อยมีรายจ่ายลงทุนจำนวน 173.69 ล้านบาท และ
63.32 ล้านบาท โดยในปี 2548 บริษัทได้เข้าลงทุนในบริษัท โกร โยธา กรุ๊ป จำกัด
ดำเนินธุรกิจรับเหมาก่อสร้างและจำหน่ายวัสดุก่อสร้าง ในสัดส่วนร้อยละ 99.99 ของทุนจดทะเบียน
เพื่อเป็นหน่วยธุรกิจหนึ่งของบริษัท ในการควบคุมต้นทุนค่าวัสดุก่อสร้าง
สำหรับการพัฒนาโครงการของบริษัท และเพื่อเสริมศักยภาพในการแข่งขัน จำนวน 32.00 ล้านบาท
อีกทั้งลงทุนในกองทุนเปิดตราสารหนี้ ซึ่งในขณะนั้นบริษัทมีสภาพคล่องมาก
จึงได้นำเงินไปลงทุนเพื่อก่อให้เกิดประโยชน์ ทั้งนี้ในระหว่างปีมีการซื้อและขายสุทธิ 139.14
ล้านบาท และร่วมทุนกับบริษัท ยูนิเวนเจอร์ จำกัด (มหาชน) จัดตั้งบริษัท ปริญเวนเจอร์ จำกัด
เพื่อดำเนินธุรกิจพัฒนาอสังหาริมทรัพย์ ในสัดส่วนร้อยละ 51.00 ของทุนจดทะเบียน
ในปีดังกล่าวลงทุนในบริษัท ปริญเวนเจอร์ จำกัด ทั้งสิ้น 2.55 ล้านบาท

ในปี 2549 บริษัทชำระทุนจดทะเบียนในบริษัท ปริญเวนเจอร์ จำกัด เพิ่มอีกจำนวน 36.34
ล้านบาท และมีเงินลงทุนชั่วคราว
โดยบริษัทและบริษัทย่อยได้นำเงินไปลงทุนในกองทุนเปิด-ตราสารหนี้
ซึ่งเงินลงทุนส่วนใหญ่เป็นเงินลงทุนของบริษัท โกร โยธา กรุ๊ป จำกัด
ในระหว่างปีมีการซื้อและขายสุทธิของเงินลงทุนในกองทุนเปิดตราสารหนี้เท่ากับ 26.98 ล้านบาท

สำหรับปี 2550 บริษัทชำระทุนจดทะเบียนในบริษัท ปริญเวนเจอร์ จำกัด ตามสัดส่วนการถือหุ้น
เพิ่มอีกจำนวน 12.11 ล้านบาท ทำให้บริษัท ปริญเวนเจอร์ จำกัด
เรียกชำระค่าหุ้นครบตามจำนวนทุนจดทะเบียนที่ระบุไว้จำนวน 100.00 ล้านบาท และบริษัทได้จัดตั้ง
บริษัท ซีเอ็น เอสพีอาร์ (ประเทศไทย) จำกัด เพื่อดำเนินธุรกิจค้าและให้เช่าอสังหาริมทรัพย์
ซึ่งบริษัทมีสัดส่วนการถือหุ้นร้อยละ 99.97 และมีทุนจดทะเบียนชำระเต็มจำนวนค่าหุ้น 2 ล้านบาท
และมีเงินลงทุนชั่วคราว โดยบริษัทและบริษัทย่อยได้นำเงินไปลงทุนในกองทุนเปิด-ตราสารหนี้
ซึ่งเงินลงทุนส่วนใหญ่เป็นเงินลงทุนของบริษัท โกร โยธา กรุ๊ป จำกัด
ในระหว่างปีมีการซื้อและขายสุทธิของเงินลงทุนในกองทุนเปิดตราสารหนี้เท่ากับ 43.06 ล้านบาท

ทั้งนี้ตามประกาศสภาวิชาชีพบัญชี ได้ให้แก้ไขมาตรฐานการบัญชีฉบับที่ 44
เรื่องงบการเงินรวมและการบัญชีสำหรับเงินลงทุนในบริษัทย่อย และฉบับที่ 45
เรื่องการบัญชีสำหรับเงินลงทุนในบริษัทร่วม
ซึ่งกำหนดให้บริษัทที่มีเงินลงทุนในบริษัทย่อยต้องเปลี่ยนนโยบายการบัญชีเกี่ยวกับเงินลงทุนในบริษัทย่อย
จากเดิมที่ใช้วิธีส่วนได้เสียมาเป็นวิธีราคาทุนในงบการเงินเฉพาะกิจการ
บริษัทจึงได้เปลี่ยนวิธีการบันทึกบัญชีเงินลงทุนในบริษัทย่อยตามประกาศดังกล่าว
รายละเอียดโปรดอ่านในหมายเหตุประกอบงบการเงินในหัวข้อการเปลี่ยนแปลงนโยบายการบันทึกบัญชีเงินลงทุนในบริษัทย่อย

แหล่งที่มาของเงินทุน

หนี้สิน

ณ สิ้นปี 2548, ปี 2549 และปี 2550 บริษัทและบริษัทย่อยมีหนี้สินมูลค่า 1,748.09 ล้านบาท,
2,589.84 ล้านบาท และ 3,620.93 ล้านบาท ตามลำดับ เพิ่มขึ้นร้อยละ 48.15 และร้อยละ
39.81 ตามลำดับ

การเพิ่มขึ้นของหนี้สินรวมในปี 2548 สาเหตุส่วนใหญ่มาจากการเพิ่มขึ้นของหนี้สินหมุนเวียนซึ่งได้แก่
เงินเบิกเกินบัญชีและเงินกู้ยืมระยะสั้นจากสถาบันการเงินจาก 47.16 ล้านบาท เป็น 226.42
ล้านบาท, เงินกู้ยืมระยะสั้น-ตั๋วสัญญาใช้เงินจาก 92.00 ล้านบาท เป็น 136.10 ล้านบาท,
เจ้าหนี้ค่าที่ดิน-ตั๋วสัญญาใช้เงินเพิ่มขึ้นทั้งจำนวนเป็น 257.50 ล้านบาท,
เจ้าหนี้การค้าและตั๋วเงินจ่ายจาก 97.91 ล้านบาท เป็น 214.16 ล้านบาท
โดยการเพิ่มขึ้นของหนี้สินดังกล่าวบริษัทนำไปใช้ในการซื้อที่ดินและพัฒนาโครงการต่าง ๆ
ของบริษัทและบริษัทย่อยเพื่อจำหน่าย
ทั้งนี้ในปีเดียวกันบริษัทและบริษัทย่อยได้ชำระคืนเงินกู้ยืมระยาวจาก 904.45 ล้านบาท ลดลงเหลือ
552.59 ล้านบาท เนื่องจากเป็นการจ่ายคืนเงินกู้ตามเงื่อนไขของสัญญากู้ยืม
โดยจ่ายคืนเมื่อมีการโอนขายบ้านในสัดส่วนร้อยละ 70 – 80 ของราคาขาย

สำหรับการเพิ่มขึ้นของหนี้สินรวมในปี 2549 สาเหตุส่วนใหญ่มาจากการเพิ่มขึ้น
ทั้งด้านหนี้สินหมุนเวียนและหนี้สินไม่หมุนเวียน ได้แก่
เงินเบิกเกินบัญชีและเงินกู้ยืมระยะสั้นจากสถาบันการเงินโดยเพิ่มขึ้นจากปีก่อนจำนวน 61.25
ล้านบาท, เงินกู้ยืมระยะสั้น-ตั๋วสัญญาใช้เงินโดยเพิ่มขึ้นจากปีก่อนจำนวน 194.45 ล้านบาท,
เจ้าหนี้การค้าและตั๋วเงินจ่ายเพิ่มขึ้นจากปีก่อนจำนวน 27.15 ล้านบาท,
เจ้าหนี้ค่าที่ดิน-ตั๋วสัญญาใช้เงินระยะยาวเพิ่มขึ้นจากปีก่อนจำนวน 100.00 ล้านบาท
และเงินกู้ยืมระยะยาวเพิ่มขึ้นจากปีก่อนจำนวน 635.41 ล้านบาท
โดยการเพิ่มขึ้นของหนี้สินดังกล่าวบริษัทนำไปใช้ในการซื้อที่ดินและพัฒนาโครงการต่าง ๆ
ของบริษัทและบริษัทย่อยเพื่อจำหน่ายเหมือนปีก่อน อย่างไรก็ตามในปีเดียวกันบริษัทและบริษัทย่อย
มีค่างวดที่ยังไม่รับรู้เป็นรายได้ลดลงจากปีก่อนจำนวน 48.40 ล้านบาท
เนื่องจากมีการโอนกรรมสิทธิ์ และส่งมอบบ้านให้กับลูกค้าเป็นจำนวนมาก
และเจ้าหนี้ค่าที่ดิน-ตั๋วสัญญาใช้เงินลดลงจากปีก่อนจำนวน 193.33 ล้านบาท
เนื่องจากการจ่ายคืนเจ้าหนี้การค้าที่ดิน-ตั๋วสัญญาใช้เงินที่คอยกำหนดชำระตามสัญญา

สำหรับการเพิ่มขึ้นของหนี้สินรวมในปี 2550 สาเหตุส่วนใหญ่มาจากการเพิ่มขึ้นของหนี้สินหมุนเวียน
ได้แก่ เงินเบิกเกินบัญชีและเงินกู้ยืมระยะสั้นจากสถาบันการเงินโดยเพิ่มขึ้นจากปีก่อนจำนวน
105.97 ล้านบาท, เจ้าหนี้การค้าและตั๋วเงินจ่ายเพิ่มขึ้นจากปีก่อนจำนวน 7.88 ล้านบาท,
ส่วนของหนี้สินระยะยาวที่ครบกำหนดชำระภายใน 1 ปี เพิ่มขึ้นจากปีก่อนจำนวน 764.20 ล้านบาท,
ค่างวดที่ยังไม่รับรู้เป็นรายได้เพิ่มขึ้นจากปีก่อนจำนวน 186.67 ล้านบาท,
เงินประกันผลงานผู้รับเหมาเพิ่มขึ้นจากปีก่อนจำนวน 30.08 ล้านบาท ค่าใช้จ่ายค้างจ่าย 87.30
ล้านบาท โดยการเพิ่มขึ้นของหนี้สินดังกล่าวบริษัทนำไปใช้ในการซื้อที่ดิน และพัฒนาโครงการต่าง ๆ
ของบริษัทและบริษัทย่อยเพื่อจำหน่ายเหมือนปีก่อน อย่างไรก็ตามในปีเดียวกันบริษัทและบริษัทย่อย
การจ่ายคืนเงินกู้ยืมระยะสั้น-ตั๋วสัญญาใช้เงินลดลงจากปีก่อนจำนวน 35.55 ล้านบาท,
จ่ายเงินให้กับเจ้าหนี้ค่าที่ดิน-ตั๋วสัญญาใช้เงินลดลงจากปีก่อนจำนวน 12.48 ล้านบาท,
จ่ายภาษีเงินได้นิติบุคคลค้างจ่ายลดลงจากปีก่อนจำนวน 57.69 ล้านบาท จ่ายคืนหนี้สินหมุนเวียนอื่น
ๆ ลดลงจากปีก่อนจำนวน 39.17 ล้านบาท

ส่วนของผู้ถือหุ้น

ณ สิ้นปี 2548, ปี 2549 และปี 2550 บริษัทและบริษัทย่อยมีส่วนของผู้ถือหุ้นจำนวน 1,448.91
ล้านบาท, 1,806.13 ล้านบาท และ 2,227.58 ล้านบาท ตามลำดับ เพิ่มขึ้นร้อยละ 24.65
และร้อยละ 23.33ตามลำดับ

โดยในปี 2548 บริษัทเสนอขายหุ้นสามัญเพิ่มทุนจำนวน 155 ล้านหุ้น ต่อประชาชน เมื่อวันที่ 25
-27 ตุลาคม 2548 มูลค่าที่เสนอขายหุ้นละ 2.80 บาท เป็นเงินทั้งสิ้น 434 ล้านบาท
การเสนอขายหุ้นเพิ่มทุนดังกล่าวเพื่อนำเงินไปใช้เป็นเงินทุนหมุนเวียนและเป็นเงินทุนในการพัฒนาโครงการของบริษัท
ทำให้บริษัทมีทุนจดทะเบียนที่เรียกชำระแล้วครบทั้งจำนวน 670 ล้านบาท
และมีการจ่ายเงินปันผลในปีเดียวกัน โดยผ่านมติที่ประชุมสามัญผู้ถือหุ้นประจำปี 2548 เมื่อวันที่ 26
เมษายน 2548 มีมติให้จ่ายเงินปันผลสำหรับผลการดำเนินงานประจำปี 2547 ในอัตราหุ้นละ 0.14
บาท รวมเป็นจำนวนเงิน 72.10 ล้านบาท ซึ่งได้จ่ายให้ผู้ถือหุ้นเมื่อวันที่ 25 พฤษภาคม 2548
อีกทั้งบริษัทและบริษัทย่อยมีกำไรเพิ่มขึ้น 304.75 ล้านบาท

ในปี 2549 บริษัทมีการจ่ายเงินปันผล โดยผ่านมติที่ประชุมสามัญผู้ถือหุ้นประจำปี 2549 เมื่อวันที่ 24
เมษายน 2549 มีมติให้จ่ายเงินปันผลสำหรับผลการดำเนินงานประจำปี 2548 ในอัตราหุ้นละ 0.18
บาท รวมเป็นจำนวนเงิน 120.60 ล้านบาท ซึ่งได้จ่ายให้ผู้ถือหุ้นเมื่อวันที่ 24 พฤษภาคม 2549
อีกทั้งบริษัทและบริษัทย่อยมีกำไรเพิ่มขึ้น 447.80 ล้านบาท

สำหรับในปี 2550 บริษัทเสนอขายหุ้นสามัญเพิ่มทุนจำนวน 335 ล้านหุ้น มูลค่าที่ตราไว้หุ้นละ 1 บาท
ต่อผู้ถือหุ้นเดิมในอัตราส่วน 2 หุ้นสามัญเดิมต่อ 1 หุ้นสามัญใหม่ ราคาเสนอขายหุ้นละ 1.50 บาท
เป็นเงินทั้งสิ้น 505.50 ล้านบาท การเสนอขายหุ้นเพิ่มทุนให้กับผู้ถือหุ้นเดิมดังกล่าว
เพื่อนำเงินไปใช้เป็นเงินทุนหมุนเวียนและเป็นเงินทุนในการพัฒนาโครงการของบริษัท
ทำให้บริษัทมีทุนจดทะเบียน 1,340 ล้านบาท และมีทุนชำระแล้ว 1,005 ล้านบาท
และมีการจ่ายเงินปันผลในปีเดียวกัน โดยผ่านมติที่ประชุมสามัญผู้ถือหุ้นประจำปี 2550 เมื่อวันที่ 23
กุมภาพันธ์ 2550 มีมติให้จ่ายเงินปันผลสำหรับผลการดำเนินงานประจำปี 2549 ในอัตราหุ้นละ
0.27 บาท รวมเป็นจำนวนเงิน 180.90 ล้านบาท ซึ่งได้จ่ายให้ผู้ถือหุ้นเมื่อวันที่ 19 เมษายน
2550 อีกทั้งบริษัทและบริษัทย่อยมีกำไรเพิ่มขึ้น 77.98 ล้านบาท

ความเหมาะสมของโครงสร้างเงินทุน

ณ สิ้นปี 2548, ปี 2549 และปี 2550
บริษัทและบริษัทย่อยมีอัตราส่วนหนี้สินต่อส่วนของผู้ถือหุ้นเท่ากับ 1.21 เท่า, 1.43 เท่า และ 1.63
เท่า ตามลำดับ โดยในปี 2549 เพิ่มขึ้นจากปี 2548
เนื่องจากการกู้ยืมเงินเพื่อเป็นเงินทุนในการพัฒนาโครงการของบริษัทและบริษัทย่อย
โดยเฉพาะโครงการของบริษัท ปริญเวนเจอร์ จำกัด ซึ่งเป็นบริษัทย่อย
โดยโครงการส่วนใหญ่ของบริษัทย่อยกำลังอยู่ระหว่างการพัฒนาและยังไม่ได้เปิดขาย
จึงทำให้มียอดเงินการกู้ยืมเงินเพื่อนำมาพัฒนาโครงการมีมูลค่าที่ยังสูง
อีกทั้งบริษัทมีการจ่ายเงินปันผลให้กับผู้ถือหุ้นด้วย สำหรับในปี 2550 เพิ่มขึ้นจากปี 2549
เนื่องจากการกู้ยืมเงินเพื่อเป็นเงินทุนในการพัฒนาโครงการของบริษัทและบริษัทย่อย
ประกอบกับบริษัทดำเนินการก่อสร้างและเปิดขายโครงการใหม่ในปี 2550 เป็นจำนวนมาก
อีกทั้งการพัฒนาโครงการประเภทอาคารชุดพักอาศัยที่บริษัทเริ่มเปิดขายโครงการและอยู่ในระหว่างก่อสร้างทั้ง
4 โครงการ ได้แก่ เดอะคอมพลีท นราธิวาส, เดอะคอมพลีท ราชปรารภ, เดอะพัลซ์ พหลโยธิน
37 และ สมาร์ทคอนโด พระราม 2
ต้องใช้เงินทุนในการพัฒนาโครงการไปก่อนซึ่งมีมูลค่าการลงทุนที่สูง
แต่ไม่สามารถทยอยโอนหรือรับรู้รายได้ได้เนื่องจากการพัฒนาโครงการประเภทอาคารชุดพักอาศัยจะต้องโอนหรือรับรู้รายได้
เมื่อดำเนินการก่อสร้างเสร็จเรียบร้อยทั้งโครงการ

สำหรับอัตราส่วนหนี้สินต่อส่วนของผู้ถือหุ้นโดยเฉลี่ยของบริษัทในอุตสาหกรรมเดียวกัน
โดยมีอัตราส่วนที่เหมาะสมไม่เกิน 1.00 เท่า
ดังนั้นอัตราส่วนหนี้สินต่อส่วนของผู้ถือหุ้นของบริษัทจึงเกินเกณฑ์ค่าเฉลี่ยของบริษัทในอุตสาหกรรมเดียวกัน
อย่างไรก็ตามโครงการต่าง ๆ ที่บริษัทและบริษัทย่อยดำเนินการพัฒนาอยู่
หากเริ่มทำการเปิดขายและมีการโอนกรรมสิทธิ์ให้กับลูกค้าแล้ว
บริษัทและบริษัทย่อยจะดำเนินการทยอยคืนวงเงินกู้ยืมดังกล่าว ซึ่งจะส่งผลให้อัตราส่วนดังกล่าวลดลง

12.2.3 ปัจจัยและอิทธิพลที่อาจมีผลต่อการดำเนินงานหรือฐานะการเงินในอนาคต

ความต้องการของผู้บริโภคต่อที่อยู่อาศัยเปลี่ยนแปลงไป

จากเหตุการณ์ต่าง ๆ ไม่ว่าจะเป็น ภาวะทางการเมือง การชะลอตัวของเศรษฐกิจ
ปัญหาราคาน้ำมัน อัตราดอกเบี้ยปรับตัวสูงขึ้น เป็นต้น ล้วนเป็นปัจจัยสำคัญต่อความต้องการที่อยู่อาศัย
และการตัดสินใจเลือกซื้อที่อยู่อาศัยของผู้บริโภค ดังนั้นหากมีปัจจัยต่าง ๆ
เข้ามากระทบต่อผู้บริโภคอาจทำให้ความต้องการของผู้บริโภคต่อที่อยู่อาศัยนั้นเปลี่ยนแปลงไป
อาจทำให้บริษัทไม่สามารถขายสินค้าได้ หรือขายสินค้าได้ช้าลง
ซึ่งจะส่งผลให้บริษัทมีภาระต้นทุนสินค้าคงเหลือในปริมาณที่สูง และส่งผลกระทบต่อสภาพคล่อง
รวมทั้งความสามารถในการทำกำไรของบริษัท

อย่างไรก็ตามจากการมุ่งเน้นความเป็นเลิศของผลิตภัณฑ์และบริการ ภายใต้สโลแกน
“เสน่ห์ของบ้าน...ที่เป็นมิตรกับธรรมชาติ”
จึงทำให้ผลิตภัณฑ์ของบริษัทได้รับการยอมรับและความเชื่อมั่นจากลูกค้าภายใต้ตราสินค้า “ปริญสิริ”
ทั้งนี้บริษัทมีการลดผลกระทบดังกล่าวด้วยการทำวิจัยและศึกษาพฤติกรรมของผู้บริโภคก่อนการพัฒนาโครงการ
เพื่อให้มั่นใจว่าผลิตภัณฑ์ของบริษัทตรงกับความต้องการของลูกค้ามากที่สุด
ประกอบกับการวางแผนการก่อสร้างให้สอดคล้องกับประมาณการขาย
โดยแบ่งการพัฒนาโครงการออกเป็นรายเฟส
ซึ่งหากบริษัทไม่สามารถขายสินค้าได้หรือขายสินค้าได้ช้าลง
บริษัทก็สามารถชะลอหรือหยุดงานก่อสร้างไว้ชั่วคราวได้
อีกทั้งบริษัทยังทำการส่งเสริมการตลาดอย่างต่อเนื่อง เพื่อสร้างการรับรู้ต่อตราสินค้าของบริษัท
เพื่อจูงใจให้เกิดความต้องการผลิตภัณฑ์ และเพื่อเตือนความทรงจำในสินค้า
ซึ่งยังช่วยสร้างความเชื่อมั่นในตัวผลิตภัณฑ์ และภาพลักษณ์ที่ดีให้กับบริษัท

12.3 ค่าตอบแทนของผู้สอบบัญชี

บริษัทและบริษัทย่อยจ่ายค่าตอบแทนให้ผู้สอบบัญชีในรอบบัญชีปี 2548, ปี 2549 และปี 2550 จำนวน
1.00 ล้านบาท, 1.18 ล้านบาท และ 1.35 ล้านบาท ตามลำดับ
โดยบริษัทและบริษัทย่อยไม่มีการจ่ายค่าตอบแทนอื่นที่ไม่ใช่ค่าสอบบัญชี